text:
Orð: Hans Andrias Djurhuus
Lag: Sámal Petersen
1. Ein firvaldur í góðum lag
fleyg heim av mýru summardag
og vildi flugu hitta.
Hann hevði frætt og fregnað tað,
at hon var fljóðið fitta.
2. Hann setti seg á køstagarð.
Í stundini var flugan har:
»Hvør trevil á tær skínur,
og onkur hevur bustað tær.
Hvat vilt tú her so fínur?«
3. »Eg komi her at hitta teg,
og vilt tú ikki eiga meg
og fylgja mær í mýru
tá døggin fellur, flákri eg
um sóljukopp og sýru.
4. Mítt lív er leikur, frítt og bjart,
og um tú saman við mær vart,
nógv bjartari tað gjørdist;
tí snýði títt tað er mær kært,
av tí eg higar førdist.«
5. Men flugan svarar fyri seg:
»Nei, eg vil ikki eiga teg,
eg rúki røst av tvøsti.
Far burtur frá mær, flúgv tín veg,
tú unnast ei í køsti.«
6. Firvaldur gjørdi, sum hon beyð,
hann aftur heim í mýri fleyg;
tó sárur kendist tokkin;
men flugan hevði onga neyð –
hon fór til grindalokkin.
7. Tí líka børn tey leika best,
tað vita fólk og flugur flest,
og slíkt er gott at vita;
tí hann man altíð missa mest,
ið annað fram vil flyta.
8. Ein grindalokkur hann er so,
at fluguni hann sendir boð;
tey liva ei av sýrum.
Firvaldur sýgur smæru, og
hann unnast best á mýrum.


c: text/html

text:
Búff bearnaise v. grillaðum tomatum
Tilfar
25 g. smør
4 búffar (uml.. 500 g)
1 tsk. grovt salt
frískt kvørna pipar
4 tomatir í hevlt (uml. 325 g)
2 tsk. fínt hækka rosmarinbløð
½ tsk. grovt salt
frískt kvørna pipar
½ litur bearnaise sós 5%
Pynt
Frísk rosmarinbløð
hakka persille
T
25 minuttir at gera
Uppskriftin er til 2-4 persónar
Mannagongd
Smelta smøri á pannuni. Krydda búffanar við salt og pipar og steik teir uml. 3 min. - vend av og á. Tak búffanar av pannuni og balla teir inn, so teir halda varman.
Hita eina grillpannu, við nógvum hita. Seik tomatirnar í uml. 1½ min á hvørjari síðu. T

robotstxt: allowed

filter: keep


text:
Tann dagin øll síggja islam
Í dag kalla tey ein fyri islamofob um ein ikki við víðopnum ørmum bæði
góðtekur og bjóðar islam hjartaliga vælkomnum. Hetta fenomenið verður í dag
vanliga lýst sum ein “humanistisk happingarmentan”. Hon ger, at nógv fólk ikki
tora at siga sína meining. Ongin vil blíva sæddur sum ein “ómentaður persónur,
ið er fullur av fremmandahatur og fordómum”. Ja, tað er óiva fleiri hatfull
menniskju í Føroyum og í restini av heiminum, ið eru ímóti muslimum. Men tað
merkir ikki, at man er hatfullur fyri tað um man er ímóti muslimum. Tað eru
púra vanlig fólk úr øllum samfelagsbólkum, sum innsíggja vandarnar við muslimskum
livihátti. Vandin er grundaður og hann er veruligur. Stórur partur av teimum,
ið eru ímóti at taka islam til Føroyar (og til vesturheimin sum heild),
analysera islam sum ein bólk og ikki sum individir. Hetta av tí grund, at
bólkadynamikkur hevur nógv mest at siga, tá tað kemur til mentanir. Tað er tað
generella útgangspunktið í sosiologi, sálarfrøði, antropologi og filosofi. Ein
mentan verður generelt sæð sum ein samansett samanhangandi heild, ið inniheldur
fleiri partar, ið liva saman – ein økologi so at siga. Hvør mentan hevur sín egna
(kollektiva) bólkadynamikk. Ekstremistar mugu tí síggjast út frá tí mentanini
teir koma frá. Her skal nevnast, at muslimskur bólkadynamikkur og
bólkasamanhald er sera robust og hevur alt at siga, tá tað kemur til hesa
mentan. Hetta eru mangar orsøkir til. Og tó, orsøkir, sum eru samanhangandi.
Tað er mín djúpasta sannføring, at innan eitt ávíst tíðarskeið, eg veit
ikki nær, so kemur annar av tveimum møguleikum at gerast veruleiki. Umstøður
fara at eskalera og tí vil islam antin sum átrúnaður verða útihýstur heilt úr
vesturlendska samfelagnum, ella eisini so vilja vit missa okkara frælsi og tí
eisini okkara demokrati. Tað er ofta torført í dag at skilja, at vesturheimurin
kann missa sítt demokrati. Vit eru vorðin von við eitt slag av frælsi, sum ongantíð
áður hevur verið til. Eg vil tí gera
eina roynd uppá at greiða frá, hvussu tað ber til, at muslimskur
bólkadynamikkur kann vera so sterkur og hvussu yvirordna muslimsk mentan skal
skiljast innanífrá út frá einari islamskari heimsmynd. Tað krevur innliving
at skilja eina og hvørja mentan. Fyrsta stigið er at skilja forútsetningarnir
við teirra veruleika. Harumframt skal man hava tveir logikkar í mentu: Tann
fyrsti er at skilja ein bólk gjøgnum ‘trekk’. Tað merkir, at mentanir eru
eisini eyðkend av negativum trekkum, sum kunnu generaliserast. T.d. er granska væl
í hvussu sterkt trekkið hjá muslimum er í forhold til hvussu ekstreman mun teir
síggja á muslimum og ikki-muslimum (“vit og tey”, “innanfyri og uttanfyri”).
Harnæst skal muslimskur bólkadynamikkur síggjast gjøgnum ein samlaðan pakka:
Man kann ikki sortera “góðir muslimar” út frá “ekstremum muslimum”. Hetta eru “pakkaloysnir”
so at siga, tí markið millum ein ekstreman muslim og ein mildari muslim kann
hvørgin definerast ella finnast. Tingini eru sera samantvinnaði og at hugsa, at
man kann sortera individir í tí muslimsku mentanini er sera naivt. Vit mugu tosa
um útbreidd ella dominerandi trekk hjá einum bólki – og hvussu hesi trekk koma
til sjóndar í ymiskum pørtum av hesum bólki. T.d. eru nógvir muslimar, ið høvdu
stemma uppá ein ekstreman terror-stuðlandi muslim, men høvdu ikki sjálvur verið
ekstremir. Aðrir høvdu ikki gjørt soleiðis, men høvdu vilja at dóttur tín
dekkaði andlit sítt – sum er regulin. Aðrir kunnu t.d. vera óseriøsir í teirra
átrúnaðarliga lívið og fáa ein son, ið verður vandafullur – tí islam leggur
konsekvent upp til harðskap á fleiri planum í senn. Aðrir fáa synir, ið dáma at
ganga úti í størri flokkum um náttina. Í stuttum: Tá vit analysera, analysera
vit trekk – og tá vit analysera islam, mugu vit vurdera ein bólk og ikki
sorteraði individir. Argumentið verður undirbygt niðanfyri.
Gongdin er statistisk, faktuel, prógvað og ikki
komandi uttanum. Tá man
velur at fyrihalda seg og kanna neyðug hagtøl og fyriliggjandi søguliga
próvførslu ið eftirhondini strekkir seg yvir eitt tíðarskeið á 1400 ár, er
einans ein niðurstøða: Islam broytir seg ikki.
Islam fjalir seg undir at vera ein átrúnaður. Hóast, ella kanska akkurát tí, eg helst
veit meira um islam enn tey flestu uttan tó at hava nærlisið koranina, ei
heldur tær skriftirnar ið liggja uppat henni, so er tað á ongan hátt torført at
lesa seg inn til sjálvt konseptið aftanfyri ideologiina islam. Heildarmyndin
byrjar við Muhammed, ið áleið 24 ára gamal í árinum 595, giftist múgvandi
einkju í Mekka. Kvinnan, Khadidjah, er fjøruti ára gomul og eigur
kamelkaravanuna, ið Muhammed stendur á odda fyri. Tey bæði fáa børn saman,
umframt at kvinnan eisini eigur onnur børn frá fyrra hjúnarlagnum. Tá Muhammed
er um fjøruti ára aldur fær hann fyrstu opinbering sína. Her byrjar so tann
rørslan, ið vit í dag kenna sum islam. Muhammed sær seg sjálvan sum tað triðju
og endaligu loysnina frá Ábrahami. Jødarnir komu fyrst, síðani tóku tey kristnu
yvir og nú er tað so, sambært Muhammed, at stafettin endaliga er givin honum
sjálvum í hendi vegna Allah.
Ein skilir islam við at eygleiða Muhammed. 90%
av koranuni snýr seg um Muhammed og 10% um Allah. Tvs. at Muhammed er
serstakliga sentralur í einari muslimskari heimsmynd. Muhammed giftist við
einari seks ára gamlari gentu og fullbyrðar hjúnarbandi tá gentan er níggju ára
gomul. Hetta var eisini óvanligt fyri hansara samtíð. Pápi gentuna, ið var
vinur Muhammeds, var ímóti hesum. Minst til at Muhammed, eisini í dag, er
fyrimynd hjá Muslimum. Fostursonur Muhammed, sonur til fyrstu konu Muhammeds
Khadidjah, ið nú var deyð, var giftur sera vakrari kvinnu. Muhammed segði seg
hava fingið opinbering, har honum var álagt at gifta seg við hesi kvinnu, ið
fostursonurin tí nú mátti lata seg skilja frá. Muhammed álegði eisini eina
skyldu á allar sínar viðhaldsmenn, at av øllum herfongi skuldi gjaldast ein
skattur til Muhammed sjálvan. Tað liggur í islam at leiðarin fær bestu
sømdirnar og hesin tráðurin verður hildin uppi av flestu teirra ið yvirtaka
stýrandi leiklutin so hvørt sum verandi muslimskir valdsharrar falla frá.
Islam og Koranin krevja at muslimar eftirlíkna Muhammed.
Fyrstu 13 árini í Mekka hevði
Muhammed fá viðhaldsfólk og lítið vald. Hann var samstarvshugaður, tolerantur og vísti ongar ábendingar til valdsmisnýtslu. Hann fyrigav
teimum, sum særdu hann og
royndi ikki at hevna seg. Men eftir at hann kom til
Medina, broytti hann fullkomuliga atferð. Tá ið hann fekk størri vald, eydnaðist tað honum
at leggja stór landaøki undir islam. Hópur av ikki-muslimskum monnum vórðu
eirindaleyst myrdir og kvinnur teirra neyðtiknar og gjørdar til konur ella
hjákonur hjá muslimskum harrafólki. So við og við fáa serliga jødar og kristin,
fyri ein part, loyvi at liva treytað av, at tey gjalda ein serligan skatt
umframt at tey noyðast at lata seg kúga sum eina undirstætt undir muslimskum
harradømi.
Í teimum meira enn
1400 árunum síðani islam byrjaði, eru 49 lond við valdi undirløgd islam. Tvs.
lond sum í dag hava meira enn 50% av muslimum. Og tað er søguliga prógvað, at
einans við at nýta vald, kunnu øki, ið eru undir
islamskum harradømi, vinnast aftur til at gerast fræls. Hetta eru Spania og Portugal dømi um. Gjøgnum tey 1400 árini, síðani islam byrjaði, er einki undantak
hesum viðvíkjandi. Og eftirsum muslimar skulu eftirfylgja Muhammed, er hetta altíð mynstrið, ið sæst í islam.
Islam er tvingsul ið er knýtt at revsing, har finst einki val. Allir muslimar eru
álagdir at útbreiða og fremja islam. Av hesi orsøk føðist hatri fram mótvegis
øllum teimum, ið forða teimum at røkka hetta málið. Muslimar hata tí USA, teir
hata Ísrael, tey kristnu, jødarnir, teir hata allar aðrar trúarbólkar tí islam
noyðir hetta fram í teimum, teir hava einki val. Teir eru eisini álagdir at
revsa minni seriøsar muslimar. Alt ið kemur í vegin fyri islam verður potentielt
hatað av muslimum. Og, tað kann ikki vera øðrvísi. Tað er deyðadómur, um ein muslimur konverterar frá islam. Tann deyðadømdi hevur tríggjar
dagar, har hann kann konvertera aftur til islam, áðrenn deyðadómurin verður útintur.
Hetta er orsøkin til at so nógvir muslimar finna uppá at drepa egnar
familjulimir. Øll børn, ið
eru fødd av muslimskum foreldrum eru roknað sum muslimar. Her er einki frælsi til at trúgva
øðrvísi.
Í mun til vesturlendska mentan, har
lygn etiskt sæð er uppfatað sum nakað skeivt, er tað muslimum loyvt at
lúgva fyri vantrúgvandi, tá
hetta er fyri at fremja jihad/heilagt kríggj. Tað merkir at vinna landaøki fyri
islam. ”Islam” merkir at geva seg undir og ”muslimur” merkir ein, ið gevur seg
undir Allah. Málið er at leggja allan heimin undir islam. Allah áleggur øllum
teimum, ið geva seg undir hann
at fremja jihad/heilagt kríggj. Hetta vinnur altíð í longdini í islam, tí tey
ídnu stríðast fyri tí og hini verða noydd til at fylgja við. Muslimar í
vesturlendskum londum síggja
seg sum tey, ið eiga
rættindini í londum teirra vantrúgvandi, hóast tað ikki enn er komið á mál við islamsku ætlanini. 60% av versunum í koranuni snúgva seg um
útinnandi jihad/heilagt kríggj. Fyri at fremja jihad/heilagt kríggj, er loyvt
muslimum, út frá koranini, at nýta ‘svørð, lygn og svik’. Tað at lúgva fyri at
fremja islam í einum krígsøki, sum eitt nú vesturheimurin er fyri islam, verður
tilroknað einum muslimi sum ein góður gerningur. Og her er tað vert at minnast,
at tað eru teir góðu gerningarnir, ið muslimar mugu ogna sær, fyri at flýggja helviti og røkka paradís. Tað
er bert við at doyggja í jihad/heilagum kríggi, at ein muslimur kann vera vísur í, at hann kemur í paradís. Tann
paradoksala lygnin ið fleiri lærdir muslimar fyrihalda seg til í altjóða
miðlum, er, at hóast teir fult væl vita, at tað teir siga er lygn í okkara
uppfatan, so eru teir tó á fult tryggari islamskari grund, tá teir aftaná eina
yvirgangsatsókn kunna siga, at hetta er ikki í tráð við Koranina. Tí í henni
stendur, at muslimar skulu elska jødar og kristin. Hetta stendur eisini í
Koranini, men lærdir muslimar vita, at eins og við lívinum hjá Muhammed, so er
tað altíð tann seinni parturin, ella tann seinna orðingin hjá Muhammed í mun
til tað fyrru, ið er tann avgerandi rætta. So í okkara hugaheimi lúgva teir,
men í teirra er hetta fult í tráð við heilaga kríggjið, ið er álagt øllum muslimum.
Tú kanst ongantíð vera vísur í, um ein
muslimur sigur satt fyri tær ella ikki. Muhammed framdi dupultspæl fyri at fremja islam og
sama er álagt øllum muslimum. Fyri ein muslim í einum ikki-muslimskum landi, er krígsstøða altíð galdandi,
har hann eigur at nýta svik fyri at lumpa ikki-muslimar, so teir ikki skilja, hvat veruliga ætlan islams er. Tvs.
sambært koranini. Tá muslimar til dømis nevna islam ein friðarins átrúnað, so
er tað einki grundarlag fyri útsøgnini í 1400 ára søgu islams.
Í Koranini 16:106, verður tað loyvt muslimum at
siga seg ikki vera muslimar, um hetta er í kríggi. Islam
er í konstantum kríggi við
øll lond og økir, ið ikki eru undirløgd islam. Allur vesturheimurin er tí krígsøki
fyri islam.
Tað er ikki loyvt muslimum at gerast vinir við
ikki-muslimar á tann hátt, ið vesturlendsk uppfatan er av vinarlagi. Muslimar rokna seg sum
harrafólk yvir øllum øðrvísi trúgvandi menniskjum. Ein muslimskur maður kann
gifta seg við kristnari ella jødiskari kvinnu. Henda kvinnan noyðist at frásiga
sær umsiting av egnum lívi. Tær kunna ikki víðarigeva egnu trúgv til síni børn, tí børnini skulu uppfostrast sum
muslimar. Tann ikki-muslimska
kvinnan noyðist eisini at vera samd í at liva í kynsligum trældómi, og kann
bukast um hon ikki samtykkir. Muslimskar kvinnur kunnu hinvegin ikki giftast við ikki-muslimskum monnum.
Muslimar uppfata øll øðrvísi trúgvandi sum verandi ímóti
islamsku hugsanini um at vinna heimin fyri Allah, og tí eru vit teirra fíggindar. Muslimum er loyvt
at sýna vinskap við vantrúgvandi uttaná, men ongantíð innaní. Al-Bukhari, ein
lærdur muslimur viðmerkir til Koranina 3:28: “Vit muslimar smíla ímóti andlitum teirra vantrúgvandi, hóast okkara
hjørtu forbanna teimum”.
Í Fraklandi og
Onglandi, eru øki, ið løgreglan ikki hevur ræði á og í fleiri førum ikki torir at ferðast inn í. Har er í praksis
islamsk sharia lóggáva galdandi. Í Svøríki eru 53 økir (2015), ið eru undir
slíkum umstøðum við skipaðum islamskum brotsmannaliðum. Fólk tora einfalt ikki at seta seg upp í móti teimum. Í okkara mentan liva vit sum frælsir einstaklingar, men muslimar halda saman í bólkum, og tí verða
teir fleiri ímóti einum í okkara opnu frælsu samfeløgum. Teir útnytta tað
eirindaleyst og vit hvørki duga ella eru ætlað til at fyrihalda okkum til tílíkt lógloysi.
Í USA koma tilflytarar við tí endamálinum at
gerast amerikanarar við
at teir ogna sær tey somu virðini ið fólkið hevur sum býr í USA. Muslimskir
flóttar koma hinvegin til eitt nú Týsklands við tí í hyggju at týskarar nú
skulu góðtaka tey muslimsku virðini. Tað er eins og ein fremmandur gestur sum
vitjar eitt vanligt heim og sum, ístaðin fyri at innorna seg hjá sínum verti, nú
krevur at alt inni í heiminum og verturin sjálvur, skula broyta seg til tey
virðir ið hesin gesturin hevur tikið við sær heimanífrá.
Í eini sjónvarpssending á CNS news, segði Birgitte Gabriel, stovnari,
forseti og stjóri á ACT! for America, at sambært øllum heimsins
fregnartænastum, so eru tað 1,2 milliardir muslimar, og at, av hesum eru tað
millum 16 og 25%, ið eru víðgongdir. Í tølum merkir hetta, at tað eru 180 til 300
milliónir muslimar, ið hava sum endamál at oyðileggja vesturlendsku
sivilisatiónina. Og, sigur hon: at hóast Týskland, Sovjet, Kina og Japan øll
høvdu friðarligar meirilutar, tá hesi somu lond hvør sær framdu ræðuligar
mannatýningar, so vísti allar hesar hendingar, at friðarligi meirilutin var irrelevantur í mun til tað sum fór
fram.
Fyrsti forsetin í
Singapore, Lee Kuan
Yew, ið sat frá 1959 til 1990, leiddi Singapore frá menningarlandi til eitt tað mest framkomna landi í øllum Asia. Hann skrivar
hetta um integratión í bók síni, Hard Truths to Keep Singapore Going,
frá 2011: ”I would say
today, we can integrate all religions and races except Islam.”
Orsøkin til at tað
ikki eydnast at integrera muslimar í eitt vesturlendskt demokrati, er tí teirra átrúnaður ikki loyvir tí.
Muslimar eru ein bólkur, ið ikki ynskir at gerast partur av nakrari
aðrari mentan. Sum bólkur rokna teir øll menniskju, ið ikki eru muslimar, sum mótstøðufólk, ið antin
skulu týnast ella undirleggjast muslimskt harradømi. Kristin og jødar, tað vil siga tey, ið hava monoteistiskan átrúnaða, kunnu við skerdum rættindum, og ofta eisini forfylgd og trælkaði, liva í
islamskum londum. Hetta hevur altíð verið soleiðis í islamskum londum. Tey, ið ikki hava monoteistiskan átrúnað, tað vil siga trúgva á ein Gud, mugu
antin konvertera til islam
ella eisini verða dripin. Og
øgiliga nógv verða dripin,
eisini kristin og jødar.
At enda kemur veruleikin niður til bara tveir møguleikar í takt við at islam
fer at ekspandera. Annar er at vit koma at útvísa islam sum heild úr
demokratisku londunum og harvið øll tey, ið velja seg til islamsku ideologiuna.
Hin er at islam longu hevur fingið so stórt ræðið á okkara samfeløgum, at vit
nú hava mist útlitini til framhaldandi demokrati og harvið eisini okkara
frælsi. Livst so spyrst.
Ei heldur ber til at vera tolerantur yvirfyri islam. Fyrra orsøkin er, at
islam vil fremja ágang á øll rættindi hjá øðrvísi trúgvandi um hetta verður
loyvt. Hin andsøgnin er at meta tað tolerant at góðtaka islam á sama hátt sum
aðrar trúarbólkar. Tað ið ein tá veruliga ger, er at samtykkja, at øll
menniskju, ið longu eru innlimað í muslimska heimin skulu haldast har, tí tað
finst eingin vegur útaftur sum er. Og, allarflestu í muslimska heiminum hava
ongantíð valt seg inn í islam, tey eru fødd inní tað uttan nakrantíð at hava
havt nakað val. Og, tað er við lívinum í vága, bókstaviligani, um nakar teirra
vágar sær at lima seg út úr hesum skaranum. Í veruleikanum hevur tað einki við
toleransu at gera tá menniskju siga seg ganga inn fyri, at islam eisini má
góðtakast á líka fót við aðrar trúarbólkar. Tað er tvørturímóti eitt samtykki
til, at øll hesi menniskju ið hava mist egið frælsi vegna islam, skulu
fasthaldast í somu støðu uttan nakra vón fyri framman at vinna tað frælsi, ið
ideologisk tolorant fólk sjálvi njóta til at kunna velja egnu framtíð.
At enda vil eg markera eina observatión um
ideologiska toleransu og beskyttarainstinkt. Tvs. ideologiskari toleransu mótvegis muslimum.
Eg eri av tí sannføring, at tað er lættari fyri mannfólk at innsíggja tann
muslimska vandan. Mannfólk hava generelt eitt unikt beskyttarainstinkt til at
meta um vanda og at skilja enten-eller vurderingar. Tvs. beskyttarainstinkt í
einum vanligum forstandi. Hetta hoyrir ikki í sama mát til konufólk, sum ofta
finna seg í konfliktini av at ikki vilja vera óempatisk og dømandi. Hetta merkir
ikki, at nógv konufólk ikki skilja tann muslimska vandan. Ei heldur merkir
hetta, at tað ikki eru mong mannfólk, sum eru ideologisk tolerantir. Hetta
merkir, at ideologisk tolerant fólk eru í dag vorðin so politisk korrekt, at
tey hava avmontera teirra beskyttarainstinkt. Teirra beskyttarainstinkt er
avmarkað til hugtakið ”fordómar”. Hetta er heldur ikki heilt óvæntað í einari
samtíð, ið ikki hevur uppliva kríggj ella neyð á egnum holdi.
Tá ein ideologiskur
tolerantur persónur argumenterar fyri islam, er tað tí skynsamt at hava í huga,
at viðkomandi hevur eitt inaktivt beskyttarainstinkt - sum analyserar heilt
øðrvísi og útilokar automatiskt aktuellar, sannlíkar og potentiellar vandar.


text:
- Tíðindi, mentan og ítróttur
Rib-bátur í rættin
Skiparin er ákærdur fyri brot á kunngerð frá 2008 um manning á førum minni enn 20 bruttotons í strandarsigling, sum sigla við upp til 12 ferðafólkum.
Løgreglan frætti um tilburðin, tá ein kvinna varð flutt á Landssjúkrahúsið til kanningar. Løgreglan avgjørdi tí at kanna málið við atliti til trygdina hjá ferðafólkum umborð á slíkum bátum.
Manglaði prógv
Løgreglan sigur í tíðindaskrivi, at ákæra er reist, tí manningin bert taldi ein, hóast fleiri enn 5 ferðafólk vóru umborð.
Og hesin hevði ikki størra dugnaskaparsprógvið í sigling, hann hevði ikki góðkent trygdarskeið fyri sjófólk og hann hevði heldur ikki heilsuváttan fyri sjófólk.
Og eingi persónur við dugnaskaparsprógvi í motorpassing var umborð, hóast báturin hevði størri framtøkumegi enn 100 KW.
Felagið, sum eigur bátin, er ákært fyri brot á kunngerð um byggikrøv og útgerð og annað til smærri vinnufør, tí felagið hevði ábyrgdina av, at báturin sigldi við ferðafólki, hóast siglingarloyvið til ferðafólk ikki var endurnýggjað.
Málið hevur verið til hoyringar hjá Sjóvinnustýrinum, og nú hevur ákæruvaldið avgjørt at reisa ákæru, og hevur sent Føroya Rætti málið.
Sí eisini


text:
FarGen fær stuðul á donsku fíggjarlógini
Sum part av avtalu, sum Sjúrður Skaale í dag hevur gjørt við stjórnina, fær FarGen 10 milliónir á donsku fíggjarlógini. Verkætlanin liggur kortini 100% undir føroyskum myndugleikum eins og fakliga leiðslan er føroysk.
Í november samtykti Løgtingið eina eykajáttan á 400.000 krónur til FarGen-verkætlanina. Við hesum gav ovasti myndugleiki landsins samtykki til, at haldast skal fram við hesi royndini at seta Føroyar allar fremst innan gransking í ílegum.
Men hóast politiska signalið var greitt, vantaði játtanin til sjálvt arbeiðið. Tær 400.000 røkka ikki til stórt meira enn framhaldandi at røkja sambandið við teir altjóða partar, ið hava sýnt verkætlanini áhuga.
Við teirri játtan, sum nú kemur á donsku fíggjarlógina, kann veruliga arbeiðið byrja. Játtaðar verða átta milliónir í 2015 og tvær milliónir í 2016.
Sjúrður Skaale sigur í hesum sambandi:
”FarGen er ein verkætlan, sum ber í sær stórar møguleikar. Hon kann draga bæði íløgur og fólk til Føroya, og lyfta Føroyar upp í allar fremstu røð á hesum øki. Tað hava verið ivamál um karmarnar, og etisku atlitini hava kravt djúptøkna viðgerð. Men vit hava nú greiða lóggávu á økinum, verkætlanin skal samskipast av ílegusavninum, og hon skal vera undir dyggari, royndari og føroyskari fakligari leiðslu.
Tá alt hetta var greitt, og Løgtingið hevði givið sína tilsøgn, fór Javnaðarflokkurin á Fólkatingi – í samstarvi og samráð við allar viðkomandi føroyskar partar – av álvara undir royndirnar at fáa fígging til fyrsta partin.
Hetta hevur verið ein long telving, men tryggu, føroysku lógarkarmarnir og fakliga leiðslan øðrumegin og altjóða áhugin hinumegin gjørdu, at danska stjórnin at enda vildi leggja navn og pening til.
Tær 10 milliónirnar merkja ikki bara, at farast nú kann undir ítøkiliga arbeiðið. Tað liggur eisini ein viðurkenning í tí, at bæði føroyskir og danskir myndugleikar hava játtað pening til verkætlanina. Henda viðurkenning er eitt sera gott kort hjá teimum, sum nú skulu royna at draga enn fleiri føroyskar og útlendskar íløgur til FarGen.
Vónin er, at hetta ikki bara kann vera við til at basa sjúkum, men eisini skapa inntøkur og arbeiðspláss í Føroyum.”
...
Stjórnin fer nú at greina allar løgfrøðiligar og tekniskar spurningar um hvussu avtalan skal fremjast í verki.
Kelda: Javnaðarflokkurin á Fólkatingi


text:
Stuðul játtaður Barnabata til part av verkætlanini Betri Vinir
Granskingarráðið hevur játtað Barnabata stuðul til kanningarverkætlan, sum er partur av størru verkætlanini Betri Vinir. Partverkætlanin skal skjalprógva og fylgja nyttuni av verkætlanini Betri Vinir, sum skal fyribyrgja happing og harvið fyribyrgja sálarligum løstum hjá børnum. Hetta er eisini týdningarmikið tilfar til framtíðar gransking.
Stuðulin, kr. 400.000, er játtaður frá Høvuðsøki 1 hjá Sjúkrakassagrunninum, sum er økið, har til ber at fáa stuðul til upplýsandi og mennandi tiltøk umframt kanningarverkætlanir á heilsuøkinum.
Rúna Ingunardóttir er samskipari og verkætlanarleiðari fyri Betri Vinir, Tóra Petersen, sálarfrøðingur, er leiðari fyri kanningarverkætlanina. Harafturat er ein stýringsbólkur og ein ráðgevandi eind partur av verkætlanini. Verkætlanarskeiðið er 3 ár.
Um verkætlanina
Barnabati hevur søkt um stuðul til fremja tríggjar kanningar í sambandi við verksetan av verkætlanini Betri Vinir, sum er ein tillagað útgáva av verkætlanini Fri for Mobberi hjá Mary Fonden og Red Barnet.
Trý spurnarbløð, sum eru ment av Mary Fonden og Red Barnet, skulu tillagast føroysk viðurskifti. Endamálið er at savna inn og granska talgilt tilfar, fyri síðan at koma við tilmælum til Betri vinir átaki. Á slíkan hátt metir Barnabati at til ber støðugt at menna eitt amboð, ið er við til at útihýsa happing.
Tá ið eftirmetingin er fullførd av hesi part-verkætlan, fara tey undir innleiðandi fyrireikingar, soleiðis at tilfarið til Betri Vinir kann fevna um børn frá 0-8 ár.
Les um Betri Vinir verkætlanina her
Les meira um Barnabata her
Høvuðsøki 1
Høvuðsøki 1 er eitt av trimum økjum hjá Sjúkrakassagrunninum. Frá Høvuðsøki 1 ber til at søkja stuðul til upplýsandi og mennandi tiltøk umframt kanningarverkætlanir á heilsuøkinum. Føroysk áhugafeløg, ið umboða fólk, sum bera brek og feløg innan eldraøkið, sjúklingafeløg og fakfeløg, kunnu søkja um stuðul til upplýsandi og mennandi tiltøk, sum kunnu menna heilsuøkið í Føroyum.
Kanningarverkætlanir eru at rokna sum eitt slag av undanverkætlan til gransking ella ein minni granskingarverkætlan. Áhugafeløg kunnu søkja um stuðul til at gera kanningarverkætlanir innan t.d. sosiala heilsu, heilsufremjan, fyribyrging, røkt, viðgerð og endurmenning. Kravið er, at kanningin skal gerast saman við fólki, sum minst hevur eina miðallanga/langa útbúgving (bachelor ella masterstig) og er knýtt at hóskandi fakligum vegleiðara/ábyrgdarhavara.
Les meira um økini í Sjúkrakassagrunninum her
Yvirlitið yvir allar játtanir frá høvuðsøkið 1 eru at síggja her
Mynd: Rúna Ingunardóttir, Barnabati (c)


text:
Vilt tú rógva, er Róðrarfelagið Knørrur ein góð byrjan. Her eru upplivingar til børn, ung og tilkomin. Ring til nevndina ella send eitt teldubræv til rk@rk.fo. So ert tú longu á veg umborð.
Barnaróður
Í RK læra børn bát og sjógv at kenna. Hetta er um várið og summarið, tá veðrið er gott. Um veturin venja vit á maskinum. Vit grunda barnaróðurin á læru og stuttleika og royna at fáa tey úrslit, sum møguleikarnir geva okkum.
Ung
Vilja tey ungu rógva mót teim bestu og kanska vinna eitt FM-heiti, so geva vit teimum møguleikan til tess. Tá leggja vit teimum lag á við venjingini og stuðla eftir førimuni. So hvørt, sum tey gerast eldri, avgreiða tey oftast venjing sína sjálv, og felagið leggur umstøður til.
Tilkomin
RK er eisini fyri tilkomin, sum vilja halda sinn og skinn við líka. Vit hava bátar, sum burturav eru til hetta endamál.


text:
Dupultar, bleytar ingifer cookies
Jórun Pólsdóttir D hevur lagt hesa uppskriftina út
11. juli, 2011
Atkvøður:
Tilfar
Hesar køkurnar taka eina løtu at gera, serliga um man ikki eigur ingifersirupp sum skal í fylluna, tí tað er ikki vanligt á hyllunum í FO. Men tað er lætt at gera sjálv/ur; leita eftir "Krystalliserað ingifer/Ingifer siruppur". Hann heldur sær væl, so ger
80 minuttir at gera
Uppskriftin er til 1-2 persónar
Mannagongd
Hita ovnin 175 stig, vanlig ovn funktión
Sálda mjøl, krydd, bakipulvur og salt saman í eina skál og blanda saman.
Í eini stórari skál, rør bleyta margarinið og sukrið væl saman til tað er luftugt og kremut.
Rør egg í deiggjið. Tað tað er gjørt, rør


text:
Tað er ein sera sjáldsom hending í Føroyum, sum tit fara at uppliva í morgin. Tað hava bara verið seks fullar sólarmyrkingar í Føroyum, síðani landnámið fyri eini 1200 árum síðani.
Tann sjeynda fulla sólarmyrkingin verður í morgin 20. Mars 2015 og hesin dagurin, sum tit verða ein partur av, fer at standa í søgubókunum í allar ævir.
Vit kunna tað sama byrja við einum yvirliti yvir tær sólarmyrkingar, sum hava verið: Tann fyrsta var so langt afturi í tíðini, sum tann 25. Mai í árinum 849, og tann næsta var ikki so langt aftaná, tann 8. Juni í árinum 894. Síðani gingu meir enn 500 ár til tann triðja var 26. juni árinum 1424.
So gingu bara sekstan ár til tann fjórða sólarmyrkingin var í Føroyum tann 3. februar 1440. Hetta er framvegis so mikið langtsíðani, at hetta er 100 ár áðrenn trúbótina í Føroyum, tá vit fóru frá at vera katolikkar til at vera protestantar, sum vit eru enn.
Nú gingu eini 170 ár til sólarmyrking var aftur í Føroyum í 1612. Tað eru 400 ár síðani. Tá segðist, at teir óargaligu hargarbrøðurnir í Sumba vóru so skakkir av myrkrinum, sum kom á teir á miðjum degi, at teir lovaðu aldrin at skeldast og berjast meir, kom sólin framaftur.
Hon sást aftur, og teir vóru nú friðarmenn restina av síni ævi. Kanska skuldi onkur lovað tað sama nú.
So gingu næstan 350 ár til næstu fullu sólarmyrking her hjá okkum. Hon var tann 30. juni í 1954. Tað eru sløk 61 ár síðani. Tey, sum upplivdu ta sólarmyrkingina vóru sostatt tey fyrstu í Føroyum í sløk 250 ár, sum upplivdu eina sólarmyrking.
Sjákvur var eg staddur í Syðrugøtu hjá ommu og abba mínum. Har var ein ávís stákan tann fyrrapartin, tí menn komu í handilin hjá abba at keypa rútaglas, sum teir skuldu hyggja at sólini ígjøgnum. Abbi skar teimum hóskandi stykkir og teir koyrdu so sót á rútin at verja eyguni.
Tá sjálv myrkingin kom fyri, sótu vit inni. Vit trý sótu í køkinum og hildu skýming ta løtuna tað myrkti. Síðani løgdu vit til merkis, at allar hønurnar vóru farnar inn í høsnarhúsið, tá tað skýmdi.
Vit eru fleiri, sum eru á lívi enn frá teimum døgum, og helst bara tann triði hópurin í Føroyum gjøgnum allar tíðir, sum kann uppliva tvær sólarmyrkingar í livitíðini.So tað er klárt, at eisini vit eru spent upp á dagin í morgin, um enn kanska ikki líka spent, sum tit, tí vit vita nøkurlunda, hvussu tað riggar.
Men tit og vit verða tey seinastu, sum uppliva sólarmyrking í Føroyum í 230 ár. Tí hetta sjáldsama fyribrigdið kemur ikki fyri aftur fyrrenn í tann 26. Mai í árinum 2245 – hvør ið livir tá. Og tá fara at ganga meir enn 700 ár til sólarmyrking verður aftur her á klettunum. Tann síðsta í hesum túsundárinum verður ikki fyrrenn í árinum 2974. Tá fara tey óivað at verða líka spent, sum tit eru í dag – ella kanska upp aftur spentari.
Mánin og sólin eru bæði løgin fyribrigdi, sum eg ikki dugi so væl at siga frá. Men tey eru avgerandi fyri lívið á jørðini, og hava stóra ávirkan á okkara liviumstøður, so vit hava alla grund til at fegnast um bæði sólina og mánan.
Tá ið so hetta kemur fyri, at mánin í sínari ringrás kemur fyri sólina, er tað púra greitt, at menniskjað gerst forvitið. Tí hetta er ikki dagligur kostur.
---


text:
Limagjaldið hjá kommununum er í 2017 1.305 krónur pr. íbúgva. Limagjaldið verður skuldskrivað mánaðarliga.
Limagjaldið fevnir um:
• Ruskgjald: kr. 1.105,- pr. íbúgva fyri ruskinnsavnan og burturbeining
• Rottangagjald: kr. 200,- pr. íbúgva fyri regluliga rottangatøming
Tænasturnar, sum eru fevndar av limagjaldinum, eru innsavnan og handfaring av:
• Gráa posa til húsarhalds burturkast
• Hvíta posa til pappír endurnýtslu
• Reyða posa til serliga dálkandi burturkast
• Ársbrúk pr. húski av gráa, hvíta og reyða posa
• Reglulig rottangatøming
Um tú vilt vita meira?
IRF er ein interkommunalur renovatións felagsskapur, sum allar kommunur í Føroyum eiga, við undantaki av Tórshavnar kommunu.
IRF hevur eina solidariska skipan og merkir hetta, at tað kostar kommununum tað sama at fáa heintað ruskposar og tøma rottangar, óansæð hvør kommuna talan er um, og hvar hon liggur í landinum.


text:
Týsdagin 8. mai fer føroyska U15-landsliðið við dreingjum til kapping í Esbjerg í Danmark. Talan er um Esbjerg Elite Cup, har lið úr Danmark og fleiri av hinum norðanlondunum luttaka.
Sjálv kappingin verður spæld í døgunum 9. til 12. mai, og hesar dagarnar skal føroyska liðið spæla seks dystir. Mótstøðuliðini vera Vejle BK, B93, Ready IF, AHIF og Kvarnby IF, og síðani verður endað við plaseringsdysti.
Øssur Hansen er venjari hjá U15-dreingjunum, og hann hevur úttikið hesar 18 spælararnar til Esbjerg Elite Cup 2018:
Fayo Kruse, EB/Streymur
Demetri D. Areta, EB/Streymur
Rógvi Eyðbjørnsson, KÍ
Sigurd Rasmussen, B36
Jacob N. Vilhelm, KÍ
Sverri Mariusarson, EB/Streymur
Heini S. Sørensen, HB
Jákup A. Thomsen, Víkingur
Rani W. Sørensen, HB
Áki Samuelsen, HB
Ejvind R. Mouritsen, HB
Hans Jacob Arngrímsson, Víkingur
Alexander Holm Kilgour, TB/FCS/Royn
Elias Isaksen, Víkingur
Hjarnar J. Johansen, B68
Tóki á Lógv, KÍ
Jonatan Kjærbo, B71
Jóhan Højbro, ÍF


text:
Endamálsgrein
Arbeiðið í Kvinnuhúsinum miðar ímóti at styrkja sjálvkenslu og sjálvsábyrgd kvinnunar, so hon í størri mun fær styrki at ráða og taka avgerðir yvir egna lívi sínum.
Endamálið við Kreppumiðstøðini er at veita hjálp til sjálvhjálp og serliga stríðast ímóti likamligum og sálarligum harðskapi framdum móti kvinnum og børnum.
Til tess at røkka hesi endamál verður í Kvinnuhúsinum arbeitt við:
• at kunna um harðskap í familju og parløgum
• at kunna um tað arbeiðið, sum verður gjørt í Kvinnuhúsinum
• at veita kvinnum tilboð um hjálp til sjálvhjálp
• at taka lut í rakstrinum fyri at tryggja Kreppumiðstøðina, sum tilhald fyri
kvinnur og børn, sum hava verið fyri harðskapi


text:
CHAMPIONS LEAGUE FINALAN Á STÓRSKÝGGJA Í HÓLMANUM Á EIÐI
EB/Streymur Skála kvinnur skipa fyri tiltaki í samband við Champions League finaluna 2018 millum Real Madrid og Liverpool leygardagin 26/5. Tiltakið byrjar kl. 18 og heldur á til finalan er liðug.
Búffur við tilhoyri kostnaður 200 kr. Tað er eisini møguligt at keypa búff heim við. Okkurt drekkandi…
Undirhald til síðsta minutt
Tað sást á øllum brøgdum, at HB liggur nummar 1 í betri deildini, tá liðini runnu út á vøllin í allar fagrasta fótbóltsveðri í kvøld, 2. hvítusunnudag, klokkan 18: HB-skýlið var hálvfult!
Vit í bygdaskýlinum, sum nú eitur Betri, kundu nokk eisini verið fleiri, men vit fingu øll somul undirhald frá…
Hans Pauli við dysti nummar 400
33 ára gamli bóltsnillingurin úr Vík spælir í kvøld dyst nummar 400 fyri besta liðið hjá EB/Streymi
Vit leita aftur til 23. mars 2002. Fótbóltskappingarárið stendur fyri durum, og fyri fyrstu ferð í níggju ára longu søguni hjá felagnum skal besta mansliðið royna seg í bestu deildini annað árið á ra…
Eta tey epli vit sjálvi hava velt
Nálirnar komu beinanvegin undan og slokkarnir sóu eisini góðir út, tá Pætur fyrst skoraði og Rógvi síðan beint fyri halvleik eisini rættaði skot frá Pæturi av inn í málið, men mótvindurin og frensarnir í veltuni í seinna hálvleiki endaðu við at gera enda á okkara ætlaðu úrtøku. Í brotsparkskappingin…
Leiðin á Tórsvøll førir okkum á Argir
Tað kann tykjast sum ein umvegur, tá mann á leiðini til Tórsvøll fyrst fer í Gundadal og síðan út á Argir, men tað er neyðugt og eisini neyðugt at gera sær ómak, um vit skulu droyma um eina finalu á Tórsvølli 26. august, har EB/Streymur er annað av liðunum.
Tað er ongin orsøk at nevna sjálvfylgilig…
Trý býtt mál ímóti
Suðuroyingarnir vildu tað helst meira á degnum, men kortini tóktust øll trý málini hjá teimum at vera av slíkum slag, sum okkara menn áttu at vart fyri. Tá nyttar lítið, at okkara fingu tvey mál og vóru millimetrar frá tí triðja.
Tað byrjaði annars fínt við Stórá á Tvøroyri, tá Hans Pauli, sum var…


text:
17. apríl 2018Nr. 32
Kunngerð um at bjóða út rættindi til at veiða svartkjaft, norðhavssild og makrel og botnfisk í Barentshavinum á uppboðssølu í 2018
Við heimild í § 19, stk. 2 og 6-8 og § 20, stk. 2 í løgtingslóg nr. 161 frá 18. desember 2017 um fyrisiting av sjófeingi verður ásett:
Kapittul 1
Almennar ásetingar
Virkisøki
§ 1. Henda kunngerð fevnir um uppboðssølu í 2018 av rættindum at veiða svartkjaft, norðhavssild og makrel og botnfisk í Barentshavinum sambært § 15 í løgtingslógini.
Allýsingar
§ 2. Í hesi kunngerð merkir:
1) Uppboðssølugjald: Gjald til uppboðssøluhaldaran fyri uppboðssøluna.
2) Seria: Partur av kvotu, ið verður boðin út í senn.
3) Sølulinja: Partur av einu seriu, sum verður boðin út fyri seg.
4) Sølukvota: Nøgd av heildarkvotu, sum verður boðin út á uppboði. Sølukvota verður latin keypara sum stutttíðar rættindi fyri eitt ár í senn, miðallong rættindi fyri 3 ár í senn ella langtíðar rættindi fyri 8 ár í senn.
Atgongd til at bjóða upp á rættindi á uppboði
§ 3. Rættindi at veiða kunnu bjóðast persóni ella felag, sum lýkur treytirnar í § 5, stk. 1 og §§ 6, 7 og 9 í løgtingslógini.
Stk. 2. Landsstýrismaðurin skal lýsa við uppboðssøluni í minsta lagi 5 vikur, áðrenn uppboðssølan verður hildin, ella boð skulu latast inn. Lýst verður alment á heimasíðuni hjá Fiskimálaráðnum.
Stk. 3. Persónur ella felag, ið ætlar at bjóða upp á rættindi á uppboðssølu, skal lata skjalprógv inn í seinasta lagi 3 vikur, áðrenn uppboðssøla verður hildin, ella boð skulu latast inn. Millum annað skal skjalprógvast, at persónar ella feløg lúka treytirnar í § 5, stk. 1, og §§ 6, 7 og 9 í løgtingslógini.
Stk. 4. Landsstýrismaðurin kann í serligum føri víkja frá freistunum í stk. 2 og 3.
Stk. 5. Góðkenning, sambært § 5, stk. 1 í løgtingslógini, verður latin teimum, sum reka ella hava ætlan um at reka virksemi innan fiskivinnu. Vørn tekur avgerð um góðkenning sambært § 5, stk. 1 í løgtingslógini.
Fiskiloyvi
§ 4. Fiskiskapur av rættindum, keypt á uppboði sambært hesi kunngerð, kann bert fara fram við fiskiførum undir føroyskum flaggi, og sum eftir umsókn hava fingið fiskiloyvi frá Vørn.
Stk. 2. Bert persónar og feløg, ið lúka treytirnar í § 5, stk. 1, §§ 6, 7 og 9 og § 51, stk. 2 í løgtingslógini, kunnu fáa fiskiloyvi.
Stk. 3. Keypt rættindi verða latin sum egin árskvota.
Stk. 4. Fyri 3 og 8 ára rættindi fylgir tann nøgd í tonsum, sum er keypt á uppboðssølu, lutfalsliga vøkstrinum og niðurskurðinum í sølukvotuni í tonsum árini aftaná 2018. Rættindi til atgongd uttan fyri føroyskan sjógv fylgja lutfalsliga vøkstrinum og niðurskurðinum í tonsum í samlaðu atgongdini at veiða einstøku fiskasløgini uttan fyri føroyskan sjógv.
Trygd
§ 5. Uppboðssøluhaldarin skal tryggja, at keypari hevur veitt trygd fyri, at gjaldið fyri rættindi at veiða, keypt á uppboði, verður goldið.
Stk. 2. Uppboðssøluhaldarin skal tryggja, at trygd er fyri uppboðssølugjaldinum til uppboðssøluhaldaran.
Stk. 3. Trygdin skal vera veitt, tá boð verður latið og skal vera galdandi, til rindað er.
Stk. 4. Fyri 3 og 8 ára rættindi skal trygd setast á hvørjum ári. Trygdin skal, árini 2019 og fram, setast svarandi til gjaldið árið fyri. Trygdin skal vera veitt, áðrenn fiskiloyvið verður útskrivað, og trygdin skal vera galdandi, til rindað er.
Stk. 5. Keypari kann ikki geva boð fyri hægri upphædd enn ta trygd hann, sambært stk. 1, hevur veitt.
Stk. 6. Um rættindi, keypt á uppboðssølu, seinni verða avhendað, er trygdin hjá seljara galdandi í árinum, rættindini verða avhendað. Trygdin er galdandi, til rindað er. Fyri 3 og 8 ára rættindi veitir keyparin trygd fyri árini aftaná tað árið, rættindini eru avhendað. Vørn skal tryggja, at keyparin veitir trygd fyri, at gjald fyri rættindi at veiða verða goldin, áðrenn nýtt fiskiloyvi verður skrivað út.
Áseting av gjaldi fyri rættindi at veiða
§ 6. Fyri rættindi, keypt á uppboði, verður gjaldið fyri 2018 ásett á uppboðssølu sambært kapittul 2 og 3.
Stk. 2. Fyri 3 og 8 ára rættindi verður gjaldið fyri árini aftaná 2018 ásett sum goldna upphæddin í 2018 í krónum fyri kilo, faldað við lutfallinum millum miðal avreiðingarprísin í 2018 og miðal avreiðingarprísin í árinum, gjaldast skal fyri, fyri hvørt fiskaslag sær.
Stk. 3. Miðal avreiðingarprísurin verður uppgjørdur grundað á avreiðingarprísir frá Vørn, í rundari vekt, fyri hvørt fiskaslag sær, sum kunnu fáast til vega, tá gjaldið skal gerast upp.
Innkrevjing
§ 7. Vørn sendir persóni ella felag, sum á uppboði hevur keypt rættindini at veiða í 2018, rokning fyri gjaldið fyri rættindini. Rokning verður send, tá uppboðssølan er hildin. Upphæddin fellur til gjaldingar 31. desember 2018. Gjaldast skal, hóast avreitt ikki verður.
Stk. 2. Fyri 3 og 8 ára rættindi sendir Vørn rokning fyri gjald fyri hvørt ár aftaná 2018, tá árið er lokið, fyri tey í árinum tillutaðu rættindi. Rokning verður send til persón ella felag, sum eigur rættindini 1. januar í tí ári, rokning verður send fyri. Gjaldið fellur til gjaldingar 20. í mánaðanum aftaná, at rokning er send. Gjaldið skal rindast, hóast avreitt ikki verður.
Stk. 3. Verður gjald ikki goldið rættstundis, kann Vørn innloysa trygdina, sum er veitt fyri gjaldið.
Stk. 4. Er trygd, sambært § 5, sett í reiðum peningi, kann keypari lata uppboðssølugjald og síðani gjald fyri rættindi at veiða, keypt á uppboði, mótrokna beinanvegin, tá keypt er. Møgulig restskuld fellur til gjaldingar eftir reglunum í hesi grein.
Kapittul 2
Opin uppboðssøla
§ 8. Opin uppboðssøla merkir, at øll, ið bjóða, síggja allar upphæddir, ið bodnar verða, og bjóðað verður, til ongin longur bjóðar yvir. Tann, sum bjóðar hægst, fær útbodnu nøgdina til prísin, ið svarar til boðið, samanber tó § 11, stk. 3.
Stk. 2. Landsstýrismaðurin hevur skyldu at taka við hægsta boði ella havna teimum øllum og boða øllum teimum, sum hava boðið, frá hesum. Verða øll boð havnað, verður farið fram av nýggjum eftir reglunum í hesi kunngerð.
§ 9. Vørn er uppboðssøluhaldari av opnari uppboðssølu. Vørn kann gera avtalu við privatan uppboðssøluhaldara at halda opna uppboðssølu.
Stk. 2. Tilmelding, til at luttaka í opnari uppboðssølu, fer fram hjá uppboðssøluhaldara.
Stk. 3. Tað áliggur einum og hvørjum, ið luttekur í opnari uppboðssølu, at seta seg inn í, hvussu uppboðssølan virkar og tær treytir, sum eru galdandi fyri at bjóða upp á rættindi at veiða.
Uppboðssølan í 2018
§ 10. Landsstýrismaðurin boðar frá alment á heimasíðuni hjá Fiskimálaráðnum um tíðarætlanina fyri opnari uppboðssølu av til samans hesum nøgdum av eitt ára rættindum:
1) 50.000 tons av svartkjafti í føroyskum og íslendskum sjógvi og í NEAFC skipanarøkinum.
2) 5.000 tons av norðhavssild í føroyskum og íslendskum sjógvi og í NEAFC skipanarøkinum.
Stk. 2. Rættindini av veiða svartkjaft og norðhavssild verða seld í upp til tvær seriur fyri hvørt fiskaslag.
§ 11. Hvør seria verður seld í sølulinjum. Landsstýrismaðurin ásetir tal og stødd á sølulinjum á heimasíðuni hjá Fiskimálaráðnum.
Stk. 2. Hvør sølulinja verður seld til hægstbjóðandi.
Stk. 3. Landsstýrismaðurin kann áseta minstaprís, áðrenn sølan fer í gongd. Minstiprísur verður almannakunngjørdur av uppboðssøluhaldara, tá sølan fer í gongd.
Stk. 4. Keyparin kann velja bert at keypa part av sølulinju. Uppboðssøluhaldari kann áseta minstamark fyri keypi av parti av sølulinju. Ikki seldir partar av sølulinju verða síðani seldir í nýggjari sølulinju, til alt er selt. Støddin á hesum sølulinjum verður ásett av uppboðssøluhaldara og fráboðað so hvørt, meðan selt verður.
Stk. 5. Uppboðssølugjaldið er 10.000 kr. fyri hvørja seriu. Gjaldið verður býtt á vinnandi boðini lutfalsliga eftir nøgd. Uppboðssølugjaldið fellur til gjaldingar, tá avgerð er tikin um, hvør ella hvørji vinna boðið. Uppboðssølugjaldið fer til uppboðssøluhaldaran. Uppboðssøluhaldarin krevur gjaldið inn.
Stk. 6. Um Vørn ger avtalu við privatan uppboðssøluhaldara sambært § 9, stk. 2, kann gjaldið verða eitt annað enn ásett í stk. 5.
Kapittul 3
Afturlatin uppboðssøla
§ 12. Afturlatin uppboðssøla merkir, at bjóðað verður innan ásetta freist í brævbjálva. Upphædd og nøgd, ið persónur ella felag, sambært § 3, bjóðar, skal vera loynilig, til uppboðssølan er avgreidd og allir keyparar funnir.
§ 13. Selt verður í serium.
Stk. 2. Hvørt boð skal tilskila, hvørja nøgd bjóðari er áhugaður í at keypa og hvønn prís í krónum og oyrum, hann er til reiðar at gjalda fyri hesa nøgd, kr/kg.
Stk. 3. Innkomin boð verða raðfest við hægsta eindarprísi fremst og síðani lækkandi, til útbodna nøgdin er rokkin. Boðið, sum hevði lægsta eindarprísin av teimum boðum, sum koma upp í part, ásetir eindarprísin, ið øll skulu rinda.
Stk. 4. Boðgevi kann lata upp til 5 boð inn fyri hvørja seriu.
Stk. 5. Landsstýrismaðurin kann áseta minstaprís, áðrenn sølan fer í gongd. Minstiprísur verður almannakunngjørdur av uppboðssøluhaldara, eftir at boðini eru latin inn, men áðrenn tey verða latin upp.
Stk. 6. Landsstýrismaðurin hevur skyldu at taka við hægstu boðunum, sambært stk. 2, ella havna teimum øllum og boða luttakarunum frá hesum. Verða øll boð havnað, verður farið fram av nýggjum eftir reglunum í hesi kunngerð.
§ 14. Um tann, sum gevur boð, ið er komið upp í part, ikki fær alla nøgdina, sum hann hevur bjóðað uppá, tí samlaða útbodna nøgdin er rokkin, kann hann lata alla sína nøgd innaftur. Nøgdin verður tá bjóðað honum við hægsta vinnandi eindarprísi. Letur hesin eisini nøgdina innaftur, verður hon bjóðað honum við næsthægsta vinnandi eindarprísi. Soleiðis verður farið fram víðari, til nøgdin er avhendað. Eru fleiri við sama boði, verður nøgdin boðin teimum lutfalsliga í mun til tonsatal.
Stk. 2. Hava fleiri givið boð við sama eindarprísi, ið er komið upp í part seinast, tá útbodna nøgdin er rokkin, verður nøgdin lutað út millum hesi lutfalsliga í mun til tonsatalið, um tey ikki fáa alla nøgdina, ið tey hava bjóðað uppá. Um tann, sum gevur boð, ið er komið upp í part, ikki fær alla nøgdina, sum hann hevur bjóðað uppá, tí útbodna nøgdin er rokkin, kann hann lata alla nøgdina innaftur. Farið verður fram eftir reglunum í stk. 1.
Stk. 3. Keypir ongin av vinnandi boðgevunum nøgd, ið verður latin innaftur sambært stk. 1 og 2, ger landsstýrismaðurin av, um nøgdin verður seld í opnari uppboðssølu ella enn einaferð í afturlatnari uppboðssølu sambært reglunum í hesi kunngerð.
§ 15. Vørn er uppboðssøluhaldari av afturlatnari uppboðssølu.
Stk. 2. Tað áliggur einum og hvørjum, ið letur boð í afturlatnari uppboðssølu, at seta seg inn í, hvussu uppboðssølan virkar og kunna seg um tær treytir, sum eru galdandi fyri at kunna bjóða upp á rættindi at veiða.
§ 16. Uppboðssølugjaldið er 10.000 kr. fyri hvørja seriu. Gjaldið verður býtt á vinnandi boðini eftir nøgd. Uppboðssølugjaldið fellur til gjaldingar, tá avgerð er tikin um, hvør ella hvørji vinna boðið. Uppboðssølugjaldið fer til uppboðssøluhaldaran. Uppboðssøluhaldarin krevur inn gjaldið.
Uppboðssølan 2018
§ 17. Landsstýrismaðurin boðar frá alment á heimasíðuni hjá Fiskimálaráðnum um tíðarætlanina fyri afturlatnari uppboðssølu av til samans hesum nøgdum av eitt ára rættindum:
1) 18.169 tons av svartkjafti í føroyskum og íslendskum sjógvi og í NEAFC skipanarøkinum.
2) 5.150 tons av norðhavssild í føroyskum og íslendskum sjógvi og í NEAFC skipanarøkinum.
3) 4.226 tons av makreli í føroyskum og ES sjógvi og í NEAFC skipanarøkinum.
4) 4.057 tons av makreli í føroyskum og norskum sjógvi og í NEAFC skipanarøkinum.
5) 874 tons av botnfiski í norskum sjógvi norðan fyri 62°N.
6) 2.655 tons av botnfiski í russiskum sjógvi í Barentshavinum.
7) 336 tons av botnfiski við Svalbard.
Stk. 2. Botnfiskur, sambært stk. 1, nr. 5, eru 632 tons av toski, 147 tons av hýsu, 68 tons av upsa og 27 tons av øðrum botnfiski. Botnfiskur, sambært stk. 1, nr. 6, eru 2.302 tons av toski, 230 tons av hýsu og 123 tons av hvassaspreki. Botnfiskur, sambært stk. 1, nr. 7, eru 271 tons av toski og 65 tons av øðrum botnfiski.
Stk. 3. Botnfiskur verður boðin út í hvørjari seriu við sama lutfalli millum fiskasløgini, sum nevnd í stk. 2.
§ 18. Rætturin at veiða 18.169 tons av svartkjafti í føroyskum og íslendskum sjógvi og í NEAFC skipanarøkinum verður boðin út í afturlatnari uppboðssølu í upp til fimm serium.
Stk. 2. Rætturin at veiða 5.150 tons av norðhavssild í føroyskum og íslendskum sjógvi og í NEAFC skipanarøkinum verður boðin út í afturlatnari uppboðssølu í upp til fimm serium.
Stk. 3. Rætturin at veiða 4.226 tons av makreli í føroyskum og ES sjógvi og í NEAFC skipanarøkinum verður boðin út í afturlatnari uppboðssølu í upp til fimm serium.
Stk. 4. Rætturin at veiða 4.057 tons av makreli í føroyskum og norskum sjógvi og í NEAFC skipanarøkinum verður boðin út í afturlatnari uppboðssølu í upp til fimm serium.
Stk. 5. Rætturin at veiða 874 tons av botnfiski í norskum sjógvi norðan fyri 62°N verður boðin út í afturlatnari uppboðssølu í einum.
Stk. 6. Rætturin at veiða 2.655 tons av botnfiski í russiskum sjógvi í Barentshavinum verður boðin út í afturlatnari uppboðssølu í einum.
Stk. 7. Rætturin at veiða 336 tons av botnfiski við Svalbard verður boðin út í afturlatnari uppboðssølu í einum.
§ 19. Landsstýrismaðurin boðar frá alment á heimasíðuni hjá Fiskimálaráðnum um tíðarætlanina fyri afturlatnari uppboðssølu av til samans hesum nøgdum av 3 ára rættindum:
1) 7.000 tons av svartkjafti í føroyskum og íslendskum sjógvi og í NEAFC skipanarøkinum.
2) 780 tons av norðhavssild í føroyskum og íslendskum sjógvi og í NEAFC skipanarøkinum.
3) 873 tons av makreli í føroyskum og norskum sjógvi og í NEAFC skipanarøkinum.
4) 227 tons av botnfiski í russiskum sjógvi í Barentshavinum.
Stk. 2. Botnfiskur, sambært stk. 1, nr. 4, eru 196 tons av toski, 20 tons av hýsu og 11 tons av hvassaspreki.
§ 20. Rætturin at veiða 7.000 tons av svartkjafti í føroyskum og íslendskum sjógvi og í NEAFC skipanarøkinum verður boðin út í afturlatnari uppboðssølu í upp til fimm serium.
Stk. 2. Rætturin at veiða 780 tons av norðhavssild í føroyskum og íslendskum sjógvi og í NEAFC skipanarøkinum verður boðin út í afturlatnari uppboðssølu í upp til fimm serium.
Stk. 3. Rætturin at veiða 873 tons av makreli í føroyskum og norskum sjógvi og í NEAFC skipanarøkinum verður boðin út í afturlatnari uppboðssølu í upp til fimm serium.
Stk. 4. Rætturin at veiða 227 tons av botnfiski í russiskum sjógvi í Barentshavinum verður boðin út í afturlatnari uppboðssølu í einum.
§ 21. Landsstýrismaðurin boðar frá alment á heimasíðuni hjá Fiskimálaráðnum um tíðarætlanina fyri afturlatnari uppboðssølu av til samans hesum nøgdum av 8 ára rættindum:
1) 14.000 tons av svartkjafti í føroyskum og íslendskum sjógvi og í NEAFC skipanarøkinum.
2) 1.560 tons av norðhavssild í føroyskum og íslendskum sjógvi og í NEAFC skipanarøkinum.
3) 1.760 tons av makreli í føroyskum sjógvi og í NEAFC skipanarøkinum.
4) 224 tons av botnfiski í norskum sjógvi norðan fyri 62°N.
5) 453 tons av botnfiski í russiskum sjógvi í Barentshavinum.
Stk. 2. Botnfiskur, sambært stk. 1, nr. 4, eru 161 tons av toski, 38 tons av hýsu, 18 tons av upsa og 7 tons av øðrum. Botnfiskur, sambært stk. 1, nr. 5, eru 393 tons av toski, 39 tons av hýsu og 21 tons av hvassaspreki.
§ 22. Rætturin at veiða 14.000 tons av svartkjafti í føroyskum og íslendskum sjógvi og í NEAFC skipanarøkinum verður boðin út í afturlatnari uppboðssølu í upp til trimum serium.
Stk. 2. Rætturin at veiða 1.560 tons av norðhavssild í føroyskum og íslendskum sjógvi og í NEAFC skipanarøkinum verður boðin út í afturlatnari uppboðssølu í upp til fimm serium.
Stk. 3. Rætturin at veiða 1.760 tons av makreli í føroyskum sjógvi og í NEAFC skipanarøkinum verður boðin út í afturlatnari uppboðssølu í upp til fimm serium.
Stk. 4. Rætturin at veiða 224 tons av botnfiski í norskum sjógvi norðan fyri 62°N verður boðin út í afturlatnari uppboðssølu í einum.
Stk. 5. Rætturin at veiða 453 tons av botnfiski í russiskum sjógvi í Barentshavinum verður boðin út í afturlatnari uppboðssølu í einum.
Kapittul 4
Samskifti og kunngering av upplýsingum
§ 23. Upplýsingar viðvíkjandi opnari uppboðssølu, her uppi í dagfesting, tal av serium og stødd á sølulinjum, vera atkomuligar á heimasíðuni hjá uppboðssøluhaldarum.
§ 24. Upplýsingar viðvíkjandi afturlatnari uppboðssølu, her uppi í dagfesting og stødd av serium, vera atkomuligar á heimasíðuni hjá uppboðssøluhaldarum.
§ 25. Áðrenn og meðan ein søla í opnari uppboðssølu er í gongd, verður ikki upplýst, hvør er tilmeldaður, hvussu nógv eru tilmeldað ella nøvnini á teimum, ið eiga einstøku boðini.
Stk. 2. Tá ein søla hevur verið, kunnger uppboðssøluhaldari á síni heimasíðu hesar upplýsingar:
1) Tal av teimum, ið hava luttikið í uppboðnum.
2) Navn á tí, sum hevur vinnandi boðið.
3) Upphæddin, ið rindast skal.
§ 26. Tá sølan í opnari og afturlatnari uppboðssølu er liðug, almannakunnger landsstýrismaðurin og uppboðssøluhaldarin tær upphæddir á vinnandi boðunum og navnið á teimum, ið hava vunnið uppboðssøluna.
§ 27. Henda kunngerð kemur í gildi dagin eftir, at hon er kunngjørd.
Fiskimálaráðið, 17. apríl 2018
Høgni Hoydal (sign.)
landsstýrismaður
/ Rógvi Reinert (sign.)


text:
Skrá til 100 ára haldið í SALT
Mentan16-05-2017 - 12:43 - Jóanis Albert Nielsen
Fríggjadagin 19. mai bjóðar Strandferðslan øllum til 100 ára hald í SALT á Drelnesi. Á skránni verða pallborð, móttøka og framsýning. Smyril siglir av Havnini um morgunin og norður aftur um kvøldið í sambandi við tiltakið
Framløgur og orðaskifti
12:30: Vælkomin
12.35: Hilmar Eliasen, stjóri á Strandfaraskipum Landsins, um støðuna hjá stovninum og framtíðina, m.a. við atliti at øktum inntøkumøguleikum.
12:55: Henrik Old, landsstýrismaður við samferðslumálum, um støðuna á samferðsluøkinum og væntaðar broytingar í ferðslumynstrinum
13:15: Hans Pauli Strøm, Hagstova Føroya, um broytta búsetingarmynstrið í Føroyum gjøgnum tíðirnar, m.a. við minkandi fólkatali á smáplássum
13:35: Súsanna Sørensen, Visit Faroe Islands, um vaksandi ferðavinnu í Føroyum og tørvin á góðum ferðasambandi og tænastum innanlands
13:55: Óluva Zachariassen, Hestur, um týdningin av at hava gott ferðasamband, og hvussu umstøðurnar eru at virka á útoyggj
14:15: Orðaskifti. Orðstýrari er Uni Arge
Móttøka og framsýning
15:15: Henrik Old, landsstýrismaður, letur framsýningina upp um samferðsluna í Føroyum
15:20: Hilmar Eliasen, stjóri, greiðir frá framsýningini
16:00: Jóannes Eidesgaard og Robert McBirnie hugleiða um ferðing fyrr og nú.
16.30: Ólavur Rasmussen um Verkætlan SALT
17.30: Liðugt
Tvøroyrar hornorkestur spælir á tiltakinum. Smyril siglir kl 09.30 av Havnini og norður aftur kl 18.30
Strandfaraskip Landsins


text:
So er Ólavsøkan farin aftur um bak, og gerandisdagurin er við at fáa fastatøkur á okkum aftur. Góð var hon, men onki kemur av ongum, so eisini hjá okkum skuldi nakað av stákan til.
Ein partur av stákanini var at fáa bilbukt við einum pakka ið Drós sendi heim nú hon var liðug á Kunsthøjskolen í Holbæk. Í hesum pakka vóru bæði størri og smærri málningar. Serliga tann eini var í størra lagi at hava inni í Brekkustovu, og tí kom hugskotið so spakuliga, – eisini fyri at fáa ruddað og prýtt um til ólavsøku – um tað ikki hevði riggað at hongt hann uttan á húsunum.
Tað var roynt við góðum úrsliti. Trupulleikin var bara, at vit eru noydd at gera ein framsýningarkassa fyrst, og hesin kassin gjørdist so ið hvussu so er ólavsøkutrøll.
Nú fer kanska onkur at halda, at vit í Brekkustovu ikki eru so kongatrúgv at vit vilja hava slíkar málningar – til tað er at siga, at vit eru sera kongatrúgv, so trúgv, at vit enntá læna okkara føroysku klæðir til drotningina, tá hon kemur á óvæntaða vitjan á Doktaragrund. Sjálvt kýsan fekk hon frá okkum…
Sí Drotningavitjanina á Doktaragrund 2005 við Annfinn Heinesen og Allan Dalsgarð – og Høgna Hoydal sum statisti. Ingun í Skrivarastovu gjørdi filmin.
(NB, filmurin liggur á Facebook – neyðugt er at rita inn)


text:
Almenni ákærin við dómstólin í Brest (Tribunal de Brest) hevur víst aftur áheitanunum um at rættarsøkja Mærsk fyri at hava dumpað avfall í havið eftir tvískipbrotið í desember útfyri fronsku strondini. Mærsk-frálandsskipini ’Mærsk Searcher’ og ’Mærsk Shipper’ sukku
US Coast Guard ávarar skip ímóti lasarageislum, tí fleiri skip seinasta mánaðin eru rakt av lasarageislum í Chesapeake Bay, teirra millum Maersk Kolkata. Bara mikudagin 3. mai vórðu trý handilsskip og ein loðsbátur rakt av lasarageislum, eftir tríggjar aðrar fráboðanir
Elsta ferjan í sigling í Finnlandi verður landsins fyrsta fullrikna elektriska ferðamannaferja. Åbo Kommuna hevur alment sett søguligu Föri-ferjuna í sigling aftur, og hon siglur nú við elmegi uttan útlát av skaðiligum evnum. Hetta gevur størri effektivitet, minni óljóð og
Sum "finala" á venjingarleguni bleiv skipað fyri einum einkultstarti. Kappingin var samstundis fjórða av fimm einkultstartskappingum í GIANT Várkappingini 2017.Hóast sera, sera, sera gott veður var uppmøtingin so sum so. Fimm mans stillaðu upp. Harav høvdu tríggir luttikið á venjingar
Kvinnur 1. deild, 6. umfar: HB – ÍF/Víkingur 5-0 Kvinnurnar vunnu, farna mikukvøld, ein trivaligan sigur á samansetta liðnum hjá ÍF og Víkingini. Vit hava fingið góða dystarfrásøgn frá Ninnu og Ásu: Næsti dystur á
1. deild menn, 7. umfar: HB – B36 4-0 Triði sigurin upp í slag varð veruleiki tá grannauppgerðin var avgreidd á middegi í dag. Ein trilvaligur 4-0 sigur á B36 og ein góð plasering í næstbestu deildini var
Her eru øll úrslitini frá NS hálvmaraton, sum bleiv runnið í Klaksvík í gjár. Ovast eru samlað úrslit frá hálvmaraton. Harnæst eru úrslitini frá FM í hálvmaraton. Síðani eru tað øll bólkaúrslitini. Eftir tað er tað barnarenningin og til seinast
Effodeildin, 7. umfar: HB – TB/FCS/Royn 2-1 Tað var ein lætti tá Alex Troleis bríkslaði dystin av. Hóast vit høvdu møguleikarnar at leggja lok á, vóru vit ikki nóg neyvir, og tí royndu gestirnir at trýsta okkum móti dystarenda. Vit
Tað eru fínastu líkindi til góðan fótbólt í Gundadali og um stóran hálvan tíma bríkslar Alex Troleis dystin millum HB og TB/FCS/Royn í gongd.Liðini ið leika í dag eru hesi:TB: Marius Bentzen - Dánjal Godtfred, Rógvi Joensen (liðsk.), Búi Egilsson,
Hósdagin var miðdeildin túr í haganum. Vit fóru við bussi niðan á Oyggjarvegin og fóru til gongu niðan á Skælingstjørn. Veðrið var gott, sólin skein og hon vermdi meira og meira, sum tímarnir gingu. Landslagið har er sera vakurt.
Landsstýrismaðurin í uttanríkis- og vinnumálum, Poul Michelsen, hevur í dag fingið handað álitið Sjóvinnupolitikkur 2017, ið er eitt tilmæli um eina maritima strategi fyri Føroyar.Eftir áheitan frá Reiðarafelagnum fyri Farmaskip setti landsstýrismaðurin í januar 2016 ein arbeið
Undan 7. umfari í Effodeildini: HB – TB/FCS/Royn Suðringar, ið helst hava tikið øll á bóli, ikki minst seg sjálvan, við frálíku gongdini higartil í ár, koma á vitjan í Gundadali leygardagin. Góða gondini hjá samansetta liðnum hevur verið
Ein víðkan av DIS-skipanini til eisini at umfata frálandsvinnuna í Norðsjónum kann raka donsk arbeiðspláss, sum kunnu verða avloyst av eysturevropearum. Tað halda fakfeløgini CO Søfart og 3F Sømænd sambært DR Nyheder."Tað hevði verið løgið, um almennir danskir pengar vórðu
Marknaðurin í Norðsjónum var merktur av vánaligum veðri og lítlum virksemi tveir teir fyrstu mánaðirnar av 2017. Hetta setti sín dám á virksemið hjá Viking Supply Ships, kemur fram í roknskapinum fyri fyrsta ársfjórðing. Sum avleiðing av hesum fall umsetningurin
1.921 sjófólk í Vesturafrika og 545 sjófólk í Eysturafrika vórðu í 2016 fyri sjórænaraálopum, sum samanlagt kostaðu reiðaríunum uml. 16.5 miljardir krónur. Hetta kemur fram í ársfrágreiðing frá felagsskapinum Oceans Beyond Piracy, sum varð almannakunngjørd í London mikudag
Árliga landsinnsavnignin hjá Bláa Krossi er leygardagin komandi, 6. mai. Sum er mangla bússuberar í Tórshavn.Vit hava verið á heimasíðuni hjá Bláa Krossi og nápað hesa søguna:Hjálpið børnunum við at ganga við bússu. Størsta avbjóðingin er at fáa nóg
Síðsta fríggjadag var móttøka á Vinnuháskúlanum fyri Christiani Poulsen og Petur Hans Dahl, sum eftir 35 ár sum lærararv á skúlanum, fóru frá fyri aldur.Bæði Christian og Petur Hans byrjaðu á skúlanum sum lærarar í 1982. Christian hevur serliga undirvíst
Eldborg Fisk kemur nú at selja fiskavørur í Vestmanna. Eftir ætlan fer Suðringurin, Eldborg Fisk, at selja fiskavørur við Magn-støðina eina ferð um mánaðin, og verður hetta leygardagar. Suðringurin verður her fyrstu ferð komandi leygardag, tann 6. mai 2017
Hetta er níggjunda árið á rað, at Blái Krossur Føroya skipar fyri landsinnsavnan, har pengarnir eru farnir til vælgerandi endamál. Høvið er at geva gávu her á síðuni, ella tá bússur verða bornar út í øll hús
Eftir ein kensluligan fyrrapart úti í týningarleguni Sachsenhausen, var bowling á skránni mikukvøldið 3. mai, har næmingarnir hugnaðu sær óført.Í morgin vitja vit Checkpoint Charlie - kent sum marknaðarliðið millum eystur og vestur, tá kalda kríggið herjaði ...
Skiparaskúlin í Skagen hevur nú fingið endaliga góðkenning at útbúgva skipsførarar og kann nú kalla seg Navigatiónsskúla. Góðkenningin kom eftir drúgva tilgongd og eitt væleydnað royndarár í 2016.”Hetta er fyrstu ferð í søguni, at vit hava ein navigatiónsskúla í Norðurj
Eitt lógaruppskot frá norsku stjórnini um at broyta møguleikarnar fyri innflagging elvdi til stóra mótstøðu frá fakfeløgunum í Norra og Danmark. Uppskotið umfatar ferðamannaskip í fastari rutu í uttanlandssigling. Eitt nú hevði Color Line á ávísum rutum kunnað flaggað
Tað 13.092 TEU stóra bingjuskipið COSCO Development, ið er 366 metrar til longdar og 48,2 metrar breitt, er størsta skipið, ið er farið ígjøgnum nýggju víðkaðu Panama-veitina, síðani hon varð tikin í nýtslu í juni 2016.Higartil hava meira enn 1.200
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Remember the golden rule: He who has the gold makes the rules"


text:
Orð: Mikkjal á Ryggi
Lag: Ludvig Mathias Lindeman / Man í huganum enn finnast
1. Byrja nú við trúgv og treysti,
Harrans fólk, hans nýggja ár!
Sjá, hann kemur vinur besti,
vitja vil oss kongur vár.
Lat hann ei teg burtur sakna,
kom við pálmagrein í hond.
Náttin líður; vakna, vakna!
Ljósur dagur er í nánd.
2. Náðiár nú er upprunnið,
lýsir yvir víðu verð.
Hoyr, Guðs orð av Jesu munni
fagnarboð nú okkum ber:
«Fangum vil eg frælsi veita,
blindum sjón og troyttum frið.»
Syndarum, sum til hans leita,
blídliga hann tekur við.
3. Rakna við úr tungum dvala,
vakna hvør, ið dølskur svav.
Álvarsom er Harrans tala;
nýt tey evni, Guð tær gav;
gakk so til títt verk við gleði.
Tykist alt tær myrkt at sjá,
bið so Guð um ljós og megi,
víst hann letur teg tað fá.
4. Kom Guðs nýggjár! Kom at bera
gleðiboð um bygd og dal,
Harrans tíðindi kunngera,
so alt fólkið frætta skal:
Jesus komin er at bjóða
bjargan fyri teg og meg!
Tá skal hosianna ljóða
vítt á pálmaskrýddum veg.


text:
Ragnvaldur Jensen megnaði í kvøld at vinna bronsu í 100 bringu, á evropameistarastevnuni fyri brekaði. Tíðin hjá honum var 1:17.20, har silvurvinnarin svam 1:14.70 og gullvinnarin svam 1:10.47, og har tilmeldingartíðin hjá honum var 1:19.97. Ragnvaldur skal svimja tvær kappingar afturat í Reykjavík – 200 blandað í morgin og 100 frí í ovurmorgin.
Tag: Ragnvaldur Jensen
Ragnvaldur nr 5 í 100 rygg í dag
Ragnvaldur Jensen byrjar heldur varliga á evropameistarastevnuni fyri brekaði í Reykjavík, við at svimja fyrst 1:17.16 í innleiðandi 100 rygg um morgunin, og síðani 1:16.86 í finaluni um kvøldið, har tilmeldingartíðin hjá honum var 1:16.20. Hann dragnaði tí eina plasering í mun til sína styrkismeting undan stevnuni, frá at liggja til eitt fjórðapláss, til at verða nr 5. Men bíða nú… styrkin hjá honum liggur serliga í bringu og frí, sum enn er eftir at svimja.
Ragnvaldur Jensen til EM í svimjing
19 ára gamli Ragnvaldur Jensen skal í døgunum 18.- 24. oktober kappast á Evropameistarstevnu fyri fólk við breki, í Laugardalshøllini í Reykjavík. Talan er um kapping á 50 metra geil, har Ragnvaldur kappast í bólkinum S14, sum eru fólk við menningartarni. Ragnvaldur hevur vant dúliga fram ímóti hesa svimjistevnu, síðani summarferiuna saman við fyrstaliðnum hjá svimjifelagnum FLOT á Toftum. Les meira her á isb.fo, og á www.ifsport.is/ec2009
Ragnvaldur Jensen í kapping í Sheffield um vikuskiftið
Hetta stendur at lesa á kringvarp.fo, at føroyingurin Ragnvaldur Jensen er við í stórari altjóða svimjikapping fyri brekað, kallað British International, í Sheffield í Onglandi. Ragnvaldur skal svimja 100 bringu og 50 frí, og er út í frá tilmeldingartíðunum styrkismettur til at gerast ávíkavist nr 4 og 3. Í summar skal hann so eisini luttaka á HM fyri menningartarnaði.


text:
08 / Feb / 2018
Konfliktmekling – gerast mediator Intensivt skeið í konfliktmekling, byrjar 10. apríl 2018, sí nærri niðanfyri: Konfliktkunnleiki inniber:at skilja, hvat ein konflikt er, og hví og hvussu henda ávirkastat kenna týdningin av málbrúki og atburði í samskifti okkara við onnurat kenna mun á kjaki og dialogiat kenna vandan fyri konfliktupptrapping eina ásannan um:at sannleikarnir eru fleiri - enn bara tín egni at ósemjur,konfliktir, eru
23 / Aug / 2017
Nordiske Mediatorer er en internordisk organisasjon, hvor medlemmene har mastergradi konfliktforståelse og megling (mediation), MMCR. Medlemmene har forskjelligyrkesbakgrunn; eksempelvis leger, økonomer, advokater, psykologer, prester, sosionomer. Bakgrunnen er den enkeltes møte med konflikter i egen virkelighet. Fellesnevneren er interessen for konflikter som sådan, hvordan konflikter håndteres i samfunnet, og hvordan konflikthåndtering kan gjøres annerledes. Organisasjonen ble stiftet i 2004. I forbindelse med at Nordiske Mediatorer
24 / Feb / 2017
Konfliktmekling – gerast mediator Intensivt skeið í konfliktmekling, byrjar 21. mars 2017, sí nærri niðanfyri: Konfliktkunnleiki inniber:at skilja, hvat ein konflikt er, og hví og hvussu henda ávirkastat kenna týdningin av málbrúki og atburði í samskifti okkara við onnurat kenna mun á kjaki og dialogiat kenna vandan fyri konfliktupptrapping eina ásannan um:at sannleikarnir eru fleiri - enn bara tín egni at ósemjur,konfliktir,
14 / Des / 2015
Tá danir í 2012 tóku av lógina um skrásett parlag og avgjørdu, at hjúnabandslógin eisini skuldi fevna um giftu av tveimum við sama kynið, vóru týðandi principiella grundgevingar fyri hesum: Prinicipiella grundgevingar: Kynsdiskriminatión : Ein javnstøðuspurningur . Mismunur ikki eigur at gerast á fólki orsakað av kynstilhoyri, seksuel diskriminatión. Diskriminatión millum limir í fólkakirkjuni: Allir


text:
Hvørt barn skal við dópi ella navnagávu fáa navn, áðrenn tað er 6 mánaðir gamalt.
Eingin skal hava fleiri enn trý fornøvn, eitt millumnavn og eitt eftirnavn, sbr. tó § 2, stk. 4. Nøvn kunnu ikki verða bundin hvørt at øðrum við bindistriku.
Foreldur ella tann, ið foreldramyndugleikan hevur, skal boða frá navninum hjá skrásetingarmyndugleikanum.
Navnabroytingar fara fram við fráboðan til skrásetingarmyndugleikan ella við loyvi frá landsstýrismanninum.
Skrásetingarmyndugleikin er kirkjubókaførandi sóknarpresturin í tí prestagjaldi, har móðurin býr, tá ið barnið verður borið í heim.
Vilt tú vita meira um fólkayvirlitið, so ring tlf 358050 millum kl. 10 og 12, ella send okkum ein teldupost lfy@us.fo.


text:
Orð: William H. Bathurst
Lag: John B. Dykes, William H. Havergal
Týtt: Victor Danielsen
1. Gev trúgv, sum ikki skelvur, tá
bert fíggindin sæst nær,
sum svíkur ei, tá hon bert sorg
og neyð og armóð sær!
2. Gev trúgv, sum knarrar, stúrir ei,
Gud, undir tíni tykt,
men sum í hørðu royndartíð
er still og uttan frykt!
3. Gev trúgv, sum styrknar meir og meir,
tá stormur ýlir hátt,
sum óttast ei í vandanum
og myrku ódnarnátt!
4. Gev trúgv, sum fer ta trongu leið,
til lívið liðugt er,
sum virkar sterk og troyttast ei
og glað í deyðan fer!
5. Ja, Harri, gev mær slíka trúgv,
so, hvat ið koma má,
mín sál kann hvíla trygg hjá tær,
til eg tær standi hjá!


text:
Wednesday, September 12, 2012
Ein mynd og ein yrking
Í GJÁR DRAKK EG HAVIÐ
Í gjár drakk eg havið. Tað smakkaði sum grønsápan hon vaskaði
oljudálkaðu draktirnar hjá mær við. Tað smakkaði ullint sum tvisturin
eg turkaði henni um bróstini við. Tað smakkaði sum gajol.
Eg yrkti víðari í huganum meðan eg gekk heim gjøgnum fjøruna
fram við neystunum og bátunum. Fram við húsunum hjá Østrøm
og bilunum sum stóðu parkeraðir millum blúgvar varrar og angandi vísdóm.
Niðan móti lítlu svørtu smiðjuni gekk leiðin. Sólin hitaði hjartað og brendi spor
í asfaltið. Har stóð ein deyður veðrur og bíðaði eftir at fáa eitt navn, sum
øll kundu úttala, eitt navn tú kundi taka í føvningin undirdýkt í kava,
fult av innibyrgdum villskapi.
Ella at sleppa at eta seg mettan í skorunum vestantil á Koltri, hoyra
orgultónarnar í deyðasinu og kámari styrki út av eggini. Og eg sá fyri mær
blóðið sum fossaði út úr munninum og oyrunum og eg sá láturin í eygunum
krøkja seg upp í tjóðskaparligu røkurnar har guli mánin, guðs lítla
systkinabarn, stóð á lopi.
Ella soleiðis kendist tað ið hvussu er.
Í gjár drakk eg havið. Í dag fór eg at spýta tað út aftur sum grønsápu,
ella sum gajol yrkti eg víðari. Og eg fór at grava meg sjálvan niður
sum eitt barn og skriva um tað til skriftin viltist í gøtunum
og ikki kundi lesast aftur fyrr enn eg var deyður.
Men hvar var verðin tá ið eg svav. Í morgin vaknaði eg kanska aftur í einum
fremmandum býi. Og tá varð veðrurin kanska funnin í dreymunum
hjá øðrum, grivin út av einari fremmandari hondskrift.
Og tá bar til at tekna hann. Tekna mittasta beinið fleiri ferðir, áðrenn
eg misti flogið og sá, at eg bert var eitt vanligt menniskja ein púra
vanligan dag sum smoygdi sær burtur úr hondini, sum hevði skrivað:
Í gjár drakk eg havið.
Posted by Listin at 10:21 AM


text:
Eg skal ikki viðmæla nakrari reklamufyritøku at seta meg í starv, tí eg havi sitið heilt ónatúrliga leingi og roynt at finna uppá ein reklamutekst til mentanarblaðið hjá Dimmalætting, punktum.fo, sum kemur út í dag. Uttan úrslit.
Men eg haldi, at tit skulu keypa blaðið allíkavæl. Tí Knút Háberg Eysturstein hevur ummælt Føroyar 5.2, Vár í Ólavsstovu hevur ummælt Vencil, Meinhard Jensen hevur ummælt nýggju fløguna hjá Kára Sverrisson og Leivur Thomsen hevur ummælt bók um føroyskan metaltónleik. Marita Dalsgaard hevur skrivað um leiklist, Bárður Dam í Baianstovu um byggilist og Zakaris Svabo Hansen um mál. Kinna Poulsen hevur skrivað stórt tema um summarlistina, Mikkjal Helmsdal hevur skrivað grein um listina í skúlahøpi, Øssur Winthereig hevur skrivað miðlabrodd og Oddfríður Marni Rasmussen svarar eini ørgrynnu av spurningum. Eisini er ein samrøða við Jenny Johannessen, eitt heiðursorð og okkurt um eitt gamalt sjúkrahús í Berlin og pylsur í Sandagerði, haraftrat er mánaðarmyndin og listakaldendarin, so har eru nokk so nógvar grundir til at keypa blaðið, haldi eg.
(IS)


text:
Trygging
Trygging er ein skipan, sum skal skapa eina fíggjarliga trygd móti vandum og óvissum, sum kunnu henda øllum. Eingin kann kenna allar teir vandar, ið raka kunnu hin einstaka. Til ber at tryggja seg móti einum ella øllum.
Trygging er tí í sínum uppruna ein skipan, har fleiri einstaklingar, sum eru útsettir fyri sama vanda, taka seg saman í bólk til tess at tryggja missin, ið ein ella fleiri av hesum einstaklingunum kann vera út fyri.
Trygging er ein elligomul skipan. Handilsmenn í Babylon høvdu tryggingar longu millum ár 4000 og 3000 f. Kr.
Heimsins elsta varðveitta lógsavn "Hammurapis Lóg" frá umleið ár 2000 f. Kr. hevur reglur um trygging av kamelfylgjum um oyðimerkurnar.
Í dag eru tað serliga privat feløg, ið taka sær av at bjóða sínum kundum tryggingar. Í Føroyum er best kendu tryggingarfeløgini Tryggingarfelagið Føroyar, Trygd og Føroya Lívstrygging.
Kelda[rætta | rætta wikitekst]
- Bókin: "Trygging í Føroyum - Tryggingarsambandið Føroyar í fimti ár" útgivin av Tryggingarsambandi Føroya í 1991


text:
Eyðbjartur Sólheyg Skaalum - nýtt valevni hjá Sambandsflokkinum
11. august 2015
Eyðbjartur Sólheyg Skaalum er 22 ára gamal og er nevndarlimur í Ungmannafelagnum Samband.
Eyðbjartur er dagliga lesandi á Námsvísindadeildini á Fróðskaparsetri Føroya, har hann lesur til lærara.
Orsøkin til, at Eyðbjartur stillar upp til løgtingsvalið er áhugi hansara fyri samfelagsviðurskiftum. Sum lesandi kennir hann týdningin av, at karmarnir hjá teimum lesandi eru nøktandi, og er hetta eitt av politisku hjartamálum hansara.
RN
Aftur


text:
Vinnuhúsið er felagsheitið fyri virksemið hjá Føroya Arbeiðsgevarafelag, limum tess og teimum vinnugreinafeløgum, sum eru knýtt at Vinnuhúsinum.
Føroya Arbeiðsgevarafelag rekur Vinnuhúsið, og nevndin í Føroya Arbeiðsgevarafelag hevur yvirskipaðu ábyrgdina av virkseminum í Vinnuhúsinum. Nevndin í Føroya Arbeiðsgevarafelag hevur sett stjóra at taka sær av dagliga rakstrinum.
Nevndirnar í vinnugreinafeløgunum hava ábyrgdina av virkseminum hjá vinnugreinafeløgunum og seta út í kortið tey mál, sum feløgini arbeiða við. Vinnugreinafeløgini hava avtalu við Føroya Arbeiðsgevarafelag um at hava skrivstovu í Vinnuhúsinum og hvørjar uppgávur starvsfólk hjá Føroya Arbeiðsgevarafelag skulu loysa fyri tey.
Fyrispurningar til Føroya Arbeiðsgevarafelag og vinnugreinafeløgini skulu setast til starvsfólkið í Vinnuhúsinum.


text:
17. mai 1994Nr. 76
Løgtingslóg um tinglýsingargjøld v.m., sum broytt við løgtingslóg nr. 63 frá 10. juni 2008 1)
§ 1. 2) Fyri tinglýsing verður rindað eitt gjald, sum er 1.000 kr.
§ 2. Gjaldið verður rindað fyri eitthvørt skjal, ið verður fráboðað til tinglýsing.
§ 3. Verður eitt skjal, ið ikki kemur undir tað í § 5, stk. 3 nevnda føri, víst burtur, verður nýtt gjald ikki rindað, um skjalið verður fráboðað til tinglýsing av nýggjum innan 3 mánaðir roknað frá fyrstu fráboðanini til tinglýsing.
§ 4. Tinglýsing er ókeypis av
1) adressubroytingum,
2) myndugleikatøku og løgverjumálum, jbr. § 48 í løgtingslóg um tinglýsing,
3) fráboðanum, sum nevndar í § 13 í løgtingslóg um tinglýsing,
4) áheitan um búskilnað, jbr. § 43 í lóg um rættvirknað hjúnalagsins,
5) sjálvræðisfrátøka sambært § 66 í lóg um skifti av deyðsbúgvi og felagsbúgvi og
6) sjálvræðisfrátøka sambært § 26 í konkurslógini.
Stk. 2. Ókeypis er haraftrat áheitan um:
1) avlýsing,
2) avtøku av rættarviðmerkingum,
3) freistarleingjan ella endaliga innføring í tingbókina av einum skjali, sum er tinglýst við freist, og
4) striking av rættindum, sum ikki hava fingið fulnað við tvingsilssølu, jbr. § 581 í rættargangslógini.
§ 5. Gjaldið fellur til gjaldingar, tá skjalið verður fráboðað til tinglýsing.
Stk. 2. Gjaldið verður rindað við, at skjalið verður stemplað við tinglýsingarskrivstovunnar kassa.
Stk. 3. Verður gjaldið ikki goldið samstundis við fráboðanina, verður skjalið burturvíst frá dagbókini. Um so er, fellur gjaldið burtur.
§ 6. Fyri váttanir, avskriftir, útskriftir, fotoavrit ella líknandi, ið tinglýsingarskrivstovan ger, verða goldnar 50 kr.
§ 7. (Strikað).
§ 8. Henda lóg fær gildi dagin eftir, at hon er kunngjørd.
Stk. 2. Samstundis fara úr gildi §§ 28-29 og §§ 31-33 í “Sportelreglement for rettens betjente paa Færøerne“ frá 30. mars 1836.
1) Sambært § 3 í stýrisskipanarlógini frá 1948 vóru løgtingslógir orðaðar á føroyskum og donskum máli. Henda grein er ikki endurtikin í galdandi stýrisskipanarlóg frá 1994.
Eftir at nýggja stýrisskipanarlógin kom í gildi á ólavsøku 1995, hevur vanlig mannagongd verið, at danski teksturin er tikin úr gildi við fyrstkomandi broyting í lógini, tó er tvítekstur varðveittur í summum førum.
Fíggjarmálaráðið, sum varðar av lógini um tinglýsingargjøld v.m., hevur í hesum føri valt ikki at taka danska tekstin úr gildi. Broytingar í lógini um tinglýsingargjøld v.m. eftir 1995 eru bert gjørdar á føroyskum, og gjørt verður vart við, at munur er á danska og føroyska tekstinum.
2) Broytt við løgtingslóg nr. 63 frá 10. juni 2008, har § 2 er soljóðandi: “Henda lóg kemur í gildi dagin eftir, at hon er kunngjørd, og hevur virknað frá framløgudegnum í Løgtinginum.”


text:
30.3.13
Samklipp
29.3.13
Post Hoydalar - Fiji!
Tá eg varð liðug í Hoydølum, arbeiddi eg so nógv sum eg kundi. 4. november 2012 fóru eg og tann, sum eg deildi kamar við á eftirskúlanum, til Fiji.Vit fóru við einum donskum felagsskapi, sum eitur Dansk Studie Center. Vit vóru 10 ung og ein leiðari, og vóru í Fiji í eitt sindur meira enn ein mánað.
Á veg til Fiji millumlendu vit í London og Hong Kong. Ferðin var drúgv, men tá vit vóru komin til Fiji, kundi ein ikki hugsa annað enn, at Fiji er fantastiskt! Tað kendist sum, at alt var tikið úr einum postkorti – slíkt útsýni og slíkt hav hevði eg bara sæð í ferðabløðum.
Sjálvt um vit ofta ikki trúðu okkara egnu eygum, tí tað var so fantastiskt, sóu vit eisini umstøður, ið vóru ræðandi. Fiji er eitt fátækt land, og flestu fólk búgva í húsum sett saman av takplátum. Náttúru-umstøðurnar, sum til dømis yvirflóð, gera tað ógjørligt hjá fólki at byggja sær eitt støðufast og varandi heim.
Umstøðurnar eru ringar, og tey flestu hava einans pening til dagin, men kortini havi eg ongantíð møtt einum fólkaslagi, sum eru so lívsglað og hava so nógv yvirskot. Tey smílast, rópa ”Bula” og klemma alla tíðina!
Í Fiji royndu vit mangt og hvat. Tað villasta eg royndi var Skydive. Vit vóru fýra gentur, sum lupu úr einum flogfari við fallskíggja, og vit valdu allar tað hægstu hæddina – 14.000 feet., sum er 4,26 kilometrar. Tað var púra svakt, og eg kann viðmæla øllum at royna tað!
Eg tók kavaraprógv, tá eg var í Fiji og royndi tí eisini at kava við hávum!
1. desember royndu vit mórubað. Av tí at tað var 1. desembur, fóru vit í nissuhúgvu og sungu jólasangir – sjálvt um tað slett ikki kendist sum jól.
Vit vitjaðu nógvar oyggjar, gingu nógvar túrar í ymiskum regnskógum, royndu at liva sum tey o.s.fr.
Tíðin fleyg avstað, og fólkini, sum eg ferðaðist við og møtti á vegnum, vóru sera fitt!
Samanumtikið var tað ein ógloymandi túrur, og eina ferð ætli eg mær aftur til Fiji!
28.3.13
Awesome hósdagur
Í dag er skírhósdagur, og sólin skínur aftur í dag. Hjá okkum er skírhósdagur ein friðarligur halgidagur saman við familjuni. Hendan hósdag fáa tit enn eina ferð eitt úrval av myndum úr inspiratións-mappuni. Trýst á "Read More" fyri at síggja fleiri myndir.
27.3.13
Pastell
1. Hay Tea towels, 3. Box box, og 8. Minimal bed linen
2: Stine Goya Flutter tie dye dress
4: Kiehl's Creamy Eye Treatment
5: Reebok CL LTHR, pastel
6: Pantone iPhone cover
7: Wolfgang Tillmans Phaidon, 2002
9: Chanel le vernis, Emprise og Fracas
25.3.13
New In
Skógvarnir havi eg keypt á alnetinum. Í november millumlendi eg í London. Á flogvøllinum sá eg nógv pør av skóm sum eg kundi hugsað mær, millum annað frá Kurt Geiger. Eg endaði tó "bara" við at keypa eitt par, sum eg havi verið sera glað fyri. Tá eg fór á heimasíðuna hjá Kurt Geiger seinasta mánað, kundi eg ikki halda mær at bíleggja eitt par aftrat, og so var tað enntá á tilboð.
24.3.13
Eitt ár síðani
Heldur soltið við nýggjum tilfari hjá okkum seinastu dagarnar. Orsøkin er tann, at vit eru í Føroyum! Vit hava tað sum blomman í egginum; vitja vinfólk og familju, hugna okkum og eta góðan mat. Og tá vit ikki gera tað, lesa vit yrkisbókmentir.
Fyri einum ári síðani var støðan eitt sindur øðrvísi. Várið var komið til Keypmannahavnar, og Knút og eg vóru á Lækkerier á Borgergade. Sum tit síggja á myndunum var maturin leskiligur - vit fingu rugbreyðstvíflís við tun, jogurt við músli, køka við myntu og sjokulátu og Oreo ostatertu. Serliga køkurnar vóru lokkandi, og Lækkerier hava altíð eitt stórt úrval av leskiligum køkum.
Lækkerier á FB her
Fyri einum ári síðani var støðan eitt sindur øðrvísi. Várið var komið til Keypmannahavnar, og Knút og eg vóru á Lækkerier á Borgergade. Sum tit síggja á myndunum var maturin leskiligur - vit fingu rugbreyðstvíflís við tun, jogurt við músli, køka við myntu og sjokulátu og Oreo ostatertu. Serliga køkurnar vóru lokkandi, og Lækkerier hava altíð eitt stórt úrval av leskiligum køkum.
Lækkerier á FB her
22.3.13
Listar til mangt og hvat
Seinni listin omanfyri gevur einum eina mynd av úrvalinum í einum basis-klædnaskápi, tó hettar eisini er treytað av hvat einum sjálvum dámar og sær sum eitt basis-plagg.
Via bloggin Taenkeboksen
21.3.13
Awesome hósdagur
Inspirerað av Créol Brothers og teirra A Collection of Awesome fór eg í inspiratións-mappuna á telduni, og fann ymiskar myndir at deila við tykkum. Sjálv dámar mær ómetaliga væl at fylgja Créol brøðrunum. Trýst á "Read more" fyri at síggja fleiri myndir.
20.3.13
Take My Picture
Take My Picture er ein dokumentarur um blogging og street style myndatøku.
Street style myndatøka byrjaði við at vera ein meira ella minni demokratiskur háttur at finna íblástur og síggja mótarák, men hevur ment seg til at vera ein leitan og tráan eftir status, bæði fyri myndatakara og -evni. Ótrúligt at síggja hvussu fotografarnir fylkjast um myndaevnið. Sum Tim Blanks sigur, tað er bert ein spurningur um tíð áðrenn onkur verður ákoyrdur. Dokumentarurin setur spurningin "Has fashion bred its own generation of reality TV stars?", og eg má viðurkenna, at eg haldi tað er komið so langt. Eitt dømi er hendan greinini á Euroman um tá svenski bloggarin Elin Kling var nakin-modell. Sensatión og slatur, men hey, eg las við.
Teir ymisku bloggarnir og myndafólkini, ið eru nevnd:
Jak & Jil, Tommy Ton
The New York Times, Bill Cunningham leggur eitt slideshow út um vikuna
Street Peeper, Phil Oh
The Sartorialist, Scott Schuman
17.3.13
Vár
Várið nærkast (ikki eitt orð um kavan í Føroyum og forsøgn um kavaódn í Danmark), og eg fái hug at fáa fleiri litir í klædnaskápið.
Eg helt í t-skjúrtuni tá Sunnvá og eg vóru í & Other Stories fríggjadagin, men hongdi hana aftur (ov nógv fólk og kø), men hon virkaði sum ein kandidatur til "the perfect tee". Havi hoyrt nógv gott frá Youtube-bloggarum um Seche Vite neglalakkið, ið bæði heldur væl, styrkir neglirnar og fær neglalakkið at síggja eyka flott út. Og hava tit dyrkað Darth Vader urið? Frá Ebay, og kostar undir 100 kr.
1. Jeans, Marc by Marc Jacobs // 2. T-shirt, & Other Stories // 3. Neglalakk, Seche Vite top-coat // 4. Koppur, Marimekko // 5. Ur, Ebay // 6. Storm Trooper, BR // 7. Styvlar, Topshop
15.3.13
Heilt einkult - Yndisuppskrift
Hesin døgurðin smakkar væl, er sunnur, krevur ikki nógv tilfar og er lættur at gera. Havi við góðum royndum skift tun út við kylling, og halloumi út við frískum mozzarella, og so plagi at brúka frískt fullkorns-pasta. Gott hugskot at gera í vikuskiftinum
Tilfar:Uppskriftin er at finna í bókini Helt enkelt - mad med 5 ingredienser hjá Carsten Kyster.
400 g pasta
400 g grønar bønir
3-400 g tunfilet (ella kylling)
250 g halloumi ost (ella okkurt annað slag, t.d. frískt mozzarella)
Basilikumspesto
Olja at steikja við og salt og pipar at krydda við
So er bert at kóka pasta, skera tunfilet og haloumi ost í puntar á 3x3 og steikja á pannuni í 1 minutt á hvørjari síðu, kóka bønir og borðreiða við pesto.
14.3.13
Ólukkur í MAC
Týsdagin fór eg ein túr framvið MAC Cosmetics í Magasin. Eg ætlaði mær eitt eygnaskugga-duo ílat og ein leysan eygnaskugga í Omega, men sum tit síggja, fór eg avstað við eitt sindur meira enn ætlað - aftrat kom Select Moisturecover concealer og Cremeblend Blush í Ladyblush.
12.3.13
& Other Stories
Fríggjadagin opnar "& Other Stories" í Keypmannahavn. H&M kemur við hesum nýggja merkinum, ið er eitt sindur dýrari enn H&M-prísir. & Other Stories fevnir bæði um klæðir, tilhoyr (harímillum skógvar) og vakurleika- og vælveruvøru. Mær dámar sera væl tað minimalistiska sniðið, og eg gleði meg nógv til at føla og síggja klæðini ordiligt. Solveig og eg hava longu avtalað, at vit fara ein túr á Strøget, tá eg fái frí. Síggj fleiri pløgg her.
Subscribe to: Posts (Atom)


text:
Álka
Álka (frøðiheiti: Alca torda) er sjófuglur. Búnin er sera reinlittur, næstan svartur og hvítur. Í bútíðini eru til dømis tvær hvítar rípur, sum næstan standa hornættar á nevið. Í vetrarbúna og 1. summarbúna er álka hvít um kjósina, og tað svarta á skallanum kemur aftur um eygað. Í oyggjaflokkunum í Norðuratlantshavi eru tilsaman 50 000 pør, fæstar í Føroyum. Í Íslandi er stovnurin fleiri ferðir so stórur. Tá ið álka hevur kastað fjaðrarnar, flyta nógvar í onnur høv. Ungálka flytur langt suðureftir, kanska til strendurnar úti fyri Norðurafrika og Suðurevropa.
Nøring og fjaðurskifti samsvara nøkulunda við lomviga. Álka er eitt sindur minni enn lomvigi, hevur styttri háls, upp á seg størri høvd og hægri nev. Velið er longri enn lomvigavel, og tað stendur ofta upp í rógv, tá ið hon svimur. Á flogi tyktist hon tættari og sterkari í senn, og hon flýgur til dømis við nevinum meira uppbendum enn lomvigarnir.


text:
Trúarjáttan
Ein trúarjáttan er ein tekstur, ið orðar grundleggjandi læruna í eini trúgv.
Í kristindóminum[rætta | rætta wikitekst]
Í kristindóminum eru fleiri trúarjáttanir. Tær elstu og vanligastu eru apostólska trúarjáttanin og nikæno-konstantinopolitanska trúarjáttanin. Afturat teimum hevur føroyska fólkakirkjan eisini athanasiansku trúarjáttanina og augsburgsku trúarjáttanina. Eisini Luthers Lítla katekismus verður roknað sum ein av teimum 5 trúarjáttanunum í luthersku kirkjuni.
Bæði í fólkakirkjuni og í katólsku kirkjuni er apostolska trúarjáttanin tann vanligasta í sambandi við dópin. Í fólkakirkjuni er hon eisini tann vanligasta í gudstænastuni. Í katólsku messuni verður hinvegin Nikæno-konstantinopolitanska trúarjáttanin meira brúkt.
Í Islam[rætta | rætta wikitekst]
Í islam verður trúarjáttanin, shahadah, roknað sum ein av teimum fimm súlunum.


text:
Maldivoyggjar
Maldivurnar (Divehi ދިވެހިރާއްޖޭގެ ޖުމްހޫރިއްޔާ) eru í Indiska Havinum. Maldivurnar eru 1190 oyggjar, har fólk búgva á 162. 394 451 fólk búgva á Maldivunum við inntøku frá fiski- og ferðavinnu. Valutain hjá teimum eitur rufiya. Høvuðstaðurin eitur Malé. Landið er 100 % sunni islamskt. Oyggjaríkið Maldivurnar liggur í meðal bert hálvan annan metur omanfyri sjóarmálan, hægsta punktið í landslagnum er minni enn hálvan triðja metur høgt.
Maldivurnar vinna nógvan pening upp á ferðafólkavinnu [1]. Maldivurnar eru raktar av harðari búskaparkreppu í 2012. Fíggjarlógin hevur eitt undirskot uppá 34 prosent av bruttotjóðarúrtøkuni (BTÚ), fyrst og fremst orsakað av fallandi inntøkum frá ferðavinnuni.
Veðurlagsbroytingar[rætta | rætta wikitekst]
Maldivurnar eru í vanda fyri at fara undir heilt, orsakað av globalu upphitingini. Frítíðarparadísið í Indiska Havinum søkkur spakuliga til botns. Í 2007 ávaraði ST-veðurlagsstovnurin (IPCC) um, at ein vatnhækking í heimsins høvum uppá millum 18 og 59 cm. í 2100 fór at beina fyri møguleikunum at búleikast í oyggjarbólkinum í Indiska Havinum. Gongur tað so galið, sum ringastu spádómarnir hjá veðurlagsgranskarunum siga, er meginparturin av Maldivunum skolaður í havið, áðrenn henda øldin er av. Oyggjarbólkurin er eitt av teimum londunum í heiminum, sum er harðast rakt av veðurlagsbroytingunum, og sum hevur mest brúk fyri hjálp frá umheiminum. Heili 90 prosent av oyggjarbólkinum liggja minni enn ein metur yvir havyvirflatuni. Forsetin hevur fyrr sagt, at stjórnin sparir saman til at keypa ein landageira í Sri Lanka, India ella Avstralia, sum kann hýsa maldiviska fólkinum í framtíðini, tá oyggjarnar fara undir heilt. Umleið 394 000 fólk búgva í Maldivunum, sum umfata uml. 1200 oyggjar, harav 160 eru bygdar.
Myndasavn[rætta | rætta wikitekst]
Keldur[rætta | rætta wikitekst]


text:
Ábyrgdarfull gransking, menning og nýskapan
Ábyrgdarfull gransking, menning og nýskapan er av álvara sett á breddan í Horizon 2020. Talan er um tvørgangandi vegleiðing og í ávísan mun eisini krøv um, hvussu gransking, menning og nýskapan kann vera partur av samfelagnum við at fáa samvirkni og felags fatan av tí, sum fer fram í sambandi við gransking, menning og nýskapan.
Les útgávu frá Evropeiskari verkætlan, sum hevur havt sjóneykuna á "Responsible Research & Innovation", her
Faldari um, hvussu borgarar og samfeløg eiga at hava lut í gransking, menning og nýskapan, kann takast niður her